
Kjell Jonsson 

Grund til optimisme! 


ARBETSGRUPPEN FOR UFOLOGI 


Ved hvert årsskifte forfalder man nemt til be¬ 
tragtninger over, hvad det nye år mon brin¬ 
ger. Prøv at blade de gamle årgange igennem 
og læg mærke til, at de skiftende ledere i nr. 1 
ofte har givet udtryk for optimisme, hvad an¬ 
går forventninger til UFO-sagens offentliggø¬ 
relse. Hvert år har forsåvidt vist sig ikke at 
svare til forventningerne, idet sagen rent of¬ 
ficielt stadig har befundet sig på et lavt stade. 

I år er der grund til optimisme! Jeg tror 
ikke, man skal gå for vidt i sin optimisme og 
tro, at UFO-sagen bliver opklaret i år, men 
„sagen rø’r på sig! 44 Den udvikling, som vi 
efter min mening kan forvente i 1975, er i 
virkeligheden et produkt af en udvikling som 
er startet i 1974. 

1974 blev „Hynek-året 44 . Ikke blot fordi 
SUFOI i 1974 udgav dr. J. Allen Hyneks bog 
„UFO - dokumenteret 44 , en bog som har vakt 
berettiget opsigt, men især fordi dr. Hynek 
med sin bog har slået brecher i videnskabens 
og myndighedernes mur af fordomme mod 
UFO’erne. Andre videnskabsmænd, som 
f. eks. nu afdøde professor James McDonald 
har gjort et godt stykke arbejde for at op¬ 
lyse om UFO’ernes realitet, men deres an¬ 
strengelser har kun givet små resultater. En 
helt anden og kraftigere virkning er opnået 
af dr. Hynek, ikke blot fordi han er aner¬ 
kendt og respekteret som astronom, men især 
fordi han har været videnskabelig konsulent 
for Det Amerikanske Flyvevåbens UFO-kom- 
missioner gennem 15 år. 

1974 blev også året, hvor andre stod frem 
med usædvanlig frimodige udtalelser, ligesom 
radio, TV og filmselskaber (i udlandet, selv¬ 
følgelig!) har taget sagen op til debat. 

BBC TV 1 lancerede en udsendelse i serien 
„James Burne Special 44 , der dog kørte efter 


det gammelkendte mønster, hvor man lader 
observatører berette om deres oplevelser og 
dernæst lader et hold specialister fortælle om, 
hvorfor der ikke kan eksistere UFO’er. 

Det samme nummer lavede Sveriges Pro¬ 
gram 3 i begyndelsen af november. I Dan¬ 
mark har SUFOI forsøgt at få Gyngemosen 
til at hjemtage en Dick Cavett-udsendelse om 
UFO’er (se nedenfor), men det havde ingen 
interesse! Næh, i Europa skal man til Frank¬ 
rig for at høre om UFO’er. 

Her har Radio-Inter igennem et stykke tid 
kørt en serie med UFO beretninger, inter¬ 
views med ukendte og kendte observatører. 
Det har skabt stor interesse for sagen, en in¬ 
teresse, som dagspressen har fulgt op. Udsen¬ 
delserne kulminerede med et interview med 
den franske forsvarsminister. (Se side 12-14). 

I USA startede dr. Hynek i efteråret 1973 
med et Dick Cavett-Show, hvor bl. a. Pasca- 
goula-tilfældet og Coyne-tilfældet (se UFO¬ 
NYT nr. 1, 1974) blev taget frem. Siden er 
det gået slag i slag med radio-, TV- og avis¬ 
interviews. Som følge af denne omtale gik 3 
af de store TV-selskaber i gang med at lave en 
UFO-udsendelse. CBS-udsendelsen, der bl. a. 
bringer interviews med Hynek, APRO og 
NICAP blev vist i en kyst til kyst udsendelse 
15. december. Den næste film, som hedder 
„UFO’s Past, Present and Future 44 kommer 
umiddelbart efter. Den er allerede udkommet 
i bogform (Ballantine 24189) af Robert Eme- 
negger. 

Al denne omtale vil givetvis vække debat 
over en bred front, og det kan kun få positive 
virkninger for vort arbejde i 1975 - hvis vi 
da ellers kan formå Dansk TV til at ofre tid 
på et så vigtigt emne som UFO’erne er? 

ej. 

Sker der 
aldrig noget? 

Af Ole Henningsen 

Igen et år er gået, og læserne står for en for¬ 
nyelse af abonnementet på UFO-NYT. Nogle 
stykker vil der altid falde fra ved årsskiftet. 
Vi har så tit hørt folk sige, at de nu har læst 
bladet i to år, og at der intet nyt er kommet 
frem. At det altid er observationer af samme 
slags, der skrives om, både herhjemme og fra 
udlandet (hvilket jo dog også er en form for 
resultat!), og at UFO-sagen ikke virker til¬ 
strækkeligt spændende eller tiltrækkende. 
Man gider altså ikke at læse mere om sagen. 

Men hvad er det så, der til gengæld får 
en heldigvis stor skare mennesker til at holde 
interessen vedlige? 

For mit eget vedkommende startede inter¬ 
essen for UFO’er for nu næsten 16 år siden. 
Jeg kom i forbindelse med en kaptajnløjtnant 
og en kriminalassistent, der bl. a. fortalte om 
en amerikaner, der havde mødt en mand fra 
Venus i en ørken i USA. Dette virkede i sig 
selv spændende men også en smule fanta¬ 
stisk, da jeg samtidig havde interesseret mig 
en del for astronomi, og netop havde erfaret 
gennem astronomien, at der under ingen om¬ 
stændigheder kunne leve mennesker på Ve¬ 
nus. Tiden gik, og der fremkom en mængde 
materialer bl. a. bøger om amerikaneren, som 
naturligvis hed George Adamski. 

UFO-NYT’s indhold var i disse år meget 
stærkt præget af det nære samarbejde, H. C. 
Petersen, SUFOI’s daværende leder, havde 
med George Adamski. Der var flere ting, for¬ 
talt af Adamski i forvejen, som senere blev 
opdaget af videnskaben, og dette øgede i høj 
grad troværdigheden af Adamskis beretnin¬ 
ger i almindelighed. Adskillige møder rejste 
man hjem fra fyldt med entusiasme og inspi¬ 
ration, men efterhånden, som man evt. skulle 
viderefortælle de ting, som man havde hørt 
om, opdagede man de mange huller i beret¬ 
ningerne, som man ukritisk havde overset i 
første omgang. Ens autoritetstro begyndte at 


vakle. Man ville selv til at gøre sine erfarin¬ 
ger i UFO-sagen, eftersom det viste sig, at 
man ikke altid kunne stole på de oplysninger, 
man fik forelagt. 

I 60’erne skiltes H. C. Petersen og SUFOI. 
Mange har ment, at det udelukkende drejede 
sig om forskelligheder i opfattelsen af Adam¬ 
skis oplevelser og filosofi samt personspørgs¬ 
mål. Dette er efter min mening ikke tilfældet. 
På dette tidspunkt var der begyndt at gro en 
mere kritisk indstilling til UFO-sagen frem 
hos flere af de involverede personer. En ind¬ 
stilling, som ikke stemte overens med den 
mere autoritære ledelse, SUFOI havde haft 
i de første år. Man ville desuden efterhånden 
se mere håndfaste beviser eller undersøgelser. 

Adskillelsen blev starten til det SUFOI, 
som vi kender i dag. Først havde vi dog Uni¬ 
versal Link-sagen, som blev alle tiders presse¬ 
sensation. SUFOI får stadigvæk ved passende 
(eller upassende?) lejligheder skudt i skoene, 
at vi i starten var med til at støtte UL, og 
at vi rigtigt gik i vandet med alt tøjet på 
med denne tåbelige historie. Man glemmer 
dog ofte, at der var mange forskellige pro¬ 
blemstillinger blandet op i UL-affæren, her¬ 
iblandt meget stærkt personlige problemer, 
som spillede en stor rolle i sagens udvikling. 

I vore dage er det ikke mere særligt latter¬ 
vækkende at beskæftige sig med UFO’er i 
Danmark. Vi mener, at dette i høj grad bl. a. 
hænger sammen med SUFOI’s meget aktive 
information om UFO-sagen, som har givet 
anledning til mange seriøse debatter om em¬ 
net forskellige steder i de senere år. 

For at vende tilbage til UFO-NYT, så er 
der folk, der mener, at bladet somme tider 
er kedeligt og uinteressant at læse. Hertil vil 
jeg dog tilføje, at det ikke ville være nogen 
stor kunst at udgive et blad med adskillige 
tusinde læsere, dersom man peppede UFO- 
beretningerne godt op og blandede UFO- 
sagen sammen med alt muligt andet, som 
f. eks. parapsykologi og astrologi, som kan 
være udmærket at beskæftige sig med. Blot 
mener vi, at UFO-NYT bør holde sig mest 
muligt til UFO-fænomenerne. Om disse så 
har forbindelse med parapsykologi, er der 
strengt taget ingen der ved noget om. 

I UFO-NYT forsøger vi derfor at give så 
mange oplysninger om forskellige tildragelser 
som muligt til vore læsere. Bladet udgives ikke 
for at give en times underholdning til læser¬ 
ne, men for at holde læserne å jour med 
mange af de ting, som sker rundt omkring i 
verden af interesse. Naturligvis optræder der 
ting i bladets spalter, som senere viser sig at 
være ukorrekte, men så prøver vi i videst 
muligt omfang at korrigere disse. Dette op¬ 
fattes ejendommeligt nok af nogle som noget 
negativt over for UFO-sagen, forstå det hvem 
der kan. I øvrigt viser det sig ofte, at det at 
blive kaldt negativ over for noget kun be¬ 
tyder, at vedkommende ikke er enig i ens 
synspunkt. 

Nogle mener øjensynligt, at man ukritisk 
kan tillade sig at skrive i sine blade hvad 
man har lyst til. I UFO-NYT foretager vi 
en kraftig sortering af stof og emner, hvor vi 
især er kritiske over for de kilder, vi benyt¬ 
ter. Men hvad er det så, der får f. eks. mig 
selv til at fortsætte med interessen for disse 
UFO’er? Om jeg selv har set nogen? Næh, 
desværre! Så det er altså ikke der svaret skal 
hentes. 

Da jeg for mange år siden opdagede, at 
jeg ikke kunne stole 100 pct. på de oplysnin¬ 
ger, som jeg fik fortalt af mennesker, der 
kendte „sandheden 44 , og fik at vide, at man 
„ikke var moden til at få alle detaljer 44 o.s.v., 
begyndte jeg så småt selv at skaffe mig de øn¬ 
skede oplysninger om forskellige sager. Jeg 
håbede at få venner og bekendte til at hjæl¬ 
pe mig at skrive breve på bl. a. engelsk til 
udenlandske myndigheder m. m. Ingen havde 
dog tid eller lyst til at være behjælpelig med 
noget sådant, så jeg sprang ud i det og skrev 
breve på mit nydelige skoleengelsk. Og mi¬ 
raklet skete: Der kom minsandten svar på 
henvendelserne. Så man havde altså forstået, 
hvad der blev skrevet. 

Siden har dette udviklet sig, og jeg be¬ 
skæftiger mig i dag med SUFOI’s Efterforsk¬ 
ningsafdeling. Dette lyder meget dyrt og for¬ 
nemt, men det er det ikke, bør det her under¬ 
streges. Det har vist sig at være mest prak¬ 
tisk at samle forskellige aktiviteter under een 
hat. SUFOI’s midler rækker ikke til en egent¬ 


lig forskning. Derimod er der mange ting, 
som kunne trænge til en yderligere efter¬ 
forskning. Det viser sig jo desværre ofte, at 
noget som man troede var en god og skud¬ 
sikker sag, falder fra hinanden, når man ro¬ 
der lidt op i den. 

Man kan naturligvis ikke undersøge alle 
ting; derfor har man udvalgt visse emner, 
som man borer i på forskellig måde. Derud¬ 
over bruges der en del tid på fremskaffelse 
af diverse baggrundsmaterialer. Efterhånden, 
som der kommer resultater frem vedr. de sa¬ 
ger, vi beskæftiger os med, vil de naturligvis 
blive offentliggjort i UFO-NYT. Selv om 
det måske ikke direkte ses, har mange af de 
ting, der trykkes i UFO-NYT, ofte været en 
tur i efterforskningsafdelingen først. Det er 
også en del af arbejdet. 

Men, hvad får mig så til at fortsætte? Det 
er hele tiden spændende at se, hvad der frem¬ 
kommer af svar fra forskellige myndigheder. 
At se deres reaktioner på henvendelser. Spæn¬ 
dende at se nye fotos og undersøgelsesresul¬ 
tater. 

Endvidere har min kone og jeg flere gan¬ 
ge benyttet vore ferierejser til udlandet til at 
undersøge ting, besøge spændende steder og 
skabe kontakt til mennesker med relation til 
UFO-sagen. Vi har f. eks. besøgt en fotograf 
i Taormina på Sicilien, som for mange år si¬ 
den tog et UFO-foto. Det gav en del nye 
oplysninger om den sag. I Prag skabte vi kon¬ 
takt til flere UFO-personligheder, hvis be¬ 
kendtskab SUFOI har haft stor glæde af. I 
Rom benyttede vi lejligheden til at foretage 
nogle undersøgelser vedr. den guldmedalje, 
som Pave Johannes XXIII skulle have givet 
til George Adamski. Resultatet af disse og 
andre undersøgelser vil blive offentliggjort 
senere. I sommeren 1974 besøgte vi Decani- 
klosteret i Jugoslavien for ved selvsyn at un¬ 
dersøge de af Erich von Dåniken og andre 
skribenter så berømmede malerier af „engle 
i rumskibe 44 . 

At være involveret i sådanne ting, holder 
min interesse vedlige for UFO-sagen. Og man 
behøver derfor ikke tro, at man ikke selv kan 
gøre noget. Vent ikke på at få en løsning på 
UFO-problematikken serveret på et fad. Lyt 

ikke blot til „profeterne, der kender sand¬ 
heden, men vær kritisk og gør selv noget ak¬ 
tivt inden for sagen. 

Desuden tegner fremtiden meget spænden¬ 
de for os. I mange år var astronomen J. Al¬ 
len Hynek videnskabelig konsulent for U. S. 
Air Force’s Projekt Blue Book. Med sin skep¬ 
tiske indstilling til mange af tingene var han 
derfor en af de af UFO-interesserede meget 
udskældte personer. For et par år siden skrev 
han sin meget berømte bog, „UFO - doku- 
menteret“, der redegjorde for hele spillet i 
kulisserne omkring Projekt Blue Book samt 
analyserede mangfoldige seriøse UFO-obser- 
vationer. Fornylig har han sammen med ad¬ 
skillige andre interesserede videnskabsmænd 
dannet sit private „Center for UFO Studies“, 
der vil få sit virke i specielt USA. Herfra vil 
der sikkert udgå mange impulser til den øv¬ 
rige videnskabelige verden, som det derfor 
vil blive nemmere at få i tale i de kommen¬ 
de år. 

Den amerikanske UFO-organisation, 
APRO, har efterhånden samlet en stor stab 
af videnskabelige konsulenter fra snart sagt 
ethvert tænkeligt arbejdsområde. Konsulen¬ 


ter, som også er parat til at undersøge egnede 
UFO-observationer. APRO har desuden le¬ 
veret meget baggrundsmateriale til adskillige 
af de store TV-produktioner, med UFO’erne 
som emne, der er og vil blive produceret af 
flere store amerikanske TV-selskaber til ud¬ 
sendelse i løbet af vinteren 1974/75. 

Selv den franske forsvarsminister er lokket 
ud af busken vedr. UFO’erne, og fransk TV 
bringer en del udsendelser om sagen. En stor 
del af æren for denne udvikling specielt i 
Frankrig tilfalder Claude Poher, chef for 
C.N.E.S.’ - Centre National d’Etudes Spati- 
ales’ - raketafdeling i Toulouse, som i 1974 
offentliggjorde et fireårigt arbejde med 1.000 
UFO-rapporter, hvilket vakte stor opmærk¬ 
somhed i offentligheden og i visse videnska¬ 
belige kredse, hvilket igen gør vort arbejde 
nemmere. 

Efter min opfattelse står vi altså over for 
en fantastisk spændende epoke i UFO-histo- 
rien, så spændende som aldrig før. Derfor hol¬ 
der så mange interessen vedlige, selvom det 
måske ellers er trivielt at læse om et flakken¬ 
de lys på himlen. 

Ole Henningsen 


Concorde 

Af Ole Henningsen. 

Om morgenen den 30. juni 1973 var CON¬ 
CORDE 001 lettet fra lufthavnen i Las Pal¬ 
mas på Gran Canaria ud for Afrikas vestkyst. 
I cockpittet på dette fransk-engelske overlyds- 
fly sad testpiloten André Turcat, og maski¬ 
nens indre var spækket med instrumenter af 
forskellig art. 

Concorde-flyet var ude i en helt speciel 
mission denne dag. Man skulle følge Månens 
skygge over Afrika, som ville opleve en af de 
helt store solformørkelser i vor tid. Flyet hav¬ 
de en lang række videnskabsmænd om bord 
med et omfattende observationsudstyr, foto- 


UFO’et 

apparater, filmkameraer m. m. fra Los Ala- 
mos Scientific Laboratory, USA, Queen Mary 
College, England, Université de Meudon og 
Institut d’Astrophysique i Paris. Institut 
d’Astrophysique er en afdeling af CNRS - 
Centre National de la Recherche Scientifique, 
hvis generaldirektør er professor B. P. Gre- 
gory. På mere privat basis deltog Claude Po¬ 
her, der er chef for CNES’ - Centre National 
d’Etudes Spatiales’ - raketafdeling i Toulou¬ 
se. Præsidenten for CNES er professor Mau¬ 
rice Levy, og den daglige ledelse af CNES i 
Paris forestås af generaldirektør Michel Big¬ 
nier. 

Det fransk-engelske overlydsfly CONCORDE 
Foto: AEROSPATIALE, Paris/JAPAN 
UFO NEWS, forår-sommer 1974. 

Concorde-flyets indre var fyldt med videnska¬ 
beligt udstyr. Foto: AEROSPATIALE , Paris 
/JAPAN UFO NEWS, forår-sommer 1974. 


Ved i flyet at følge Månens skygge, mens 
den rasede henover Afrikas fastland, fik vi- 
denskabsmændene lejlighed til at forlænge det 
tidsrum, i hvilket de kunne observere solfor¬ 
mørkelsen, helt op til 74 minutter. En chance 
som ikke var deres misundelige kolleger fast 
stationeret på jorden under dem forundt. 

Concordens flyverute gik fra Las Palmas 
ned til Chinguetta i Mauritanien. Derfra vi¬ 
dere over Mali og Niger til lufthavnen i 
Chads hovedstad, Fort Lamy. Flyvehøjden 
var 17.000 meter og hastigheden omkring 
mach 2, ca. 2.300 km/t. 

Solformør¬ 
kelsen 30. 
juni 1973. 
Concorde- 
flyets rute 
gik fra Las 
Palmas på 
Gran Cana- 
ria til Fort 
Lamy 
i C had. 


En af de franske forskere om bord i CON¬ 
CORDE 001 var Jean Begot fra Institut 
d’Astrophysique i Paris, hvis chef er Serge 
Koutchmy. Jean Begot’s arbejde bestod i med 
et almindeligt kamera at fotografere gennem 
maskinens vinduer. Det man på denne simple 
måde ønskede at fastholde, var Månens skyg¬ 
ge på jorden, set fra denne højde, samt hori¬ 
sonten oplyst af Solens kromosfære under for¬ 
mørkelsen. Jean Begot tog ialt 36 farvefoto¬ 
grafier af fin kvalitet nogle minutter før, un¬ 
der og efter den totale formørkelse. 

Efter fremkaldelsen af Begot’s film be¬ 
gyndte man at spekulere i forskerkredse. For 
i øverste højre hjørne på baggrund af en el¬ 
lers mørk himmel fik man øje på en lille, 


orange, klar plet, som ikke skulle være der. 
Petten var kun 0,3 mm i diameter på den ori¬ 
ginale film. 

Det omtalte foto er taget kl. 12.15 T.U. 
med et Agfa Silette fotoapparat, ladet med 
Kodachrome Il-film, d.v.s. farvefilm. For¬ 
mat: 24x36 mm. Bl. 8. Objektiv: Akroma¬ 
tisk 40 mm. Hastighed: 1/60 sek. Flyets posi¬ 
tion var: 17° øst, 15° syd. Ca. 400 km nord¬ 
øst for Fort Lamy. 

Forskerne undersøgte filmen på kryds og 
tværs, og der blevet lavet kæmpeforstørrelser 
af pletten i sort/hvid og farve for at finde en 
løsning på tilstedeværelsen af fænomenet. 

Dette stod på i nogen tid, og den 30. ja¬ 
nuar 1974 henledte et nyhedstelegram fra As- 

sociated Press afsendt fra Toulouse offentlig¬ 
hedens opmærksomhed på dette fænomen. 
(1). Og nu gik det stærkt. Billedet blev vist 
i fransk TV, ORTF, af George Favre, og 
pressemeddelelser fløj verden rundt med be¬ 
sked om, at franske forskere fra Concorde- 
flyet havde filmet en flyvende tallerken på 
200 meter i diameter og med en afstand fra 
flyet på ca. 20 km. Disse tal var man kom¬ 
met frem til ved beregninger på de originale 
foto. 

Forstørrelser på 500 gange viser en slags 
lysende sky. Flad i bunden og med hvælvet 
overside. Foroven findes et slags vedhæng, der 
næsten ved første øjekast leder tanken hen på 
en hånd, der holder et slags låg mellem fing¬ 
rene. Farven er langs kanten i bunden grøn, 
som hurtigt skifter over gulligt til helt hvidt 
på størstedelen af overfladen. Foroven er der 
flere farvenuancer at se, idet farven ud mod 
kanten skifter fra hvid, over gul og orange, til 
rød, som tilsidst igen i kanten får et strøg af 
grønt. Vedhænget foroven er nærmest orange 


med svagt grønlige kanter. Som det ses af fo¬ 
toet, er kanterne ikke skarpt afgrænsede men 
ujævne og en del steder helt udviskede. 

Efter at tallerken-forklaringen i første om¬ 
gang var gået verden rundt, begyndte andre 
udtalelser at fremkomme. Monsieur Pecker 
fra Institut d’Astrophysique udtalte bl. a.: 

„Det man kan sige, er, at der findes et fæ¬ 
nomen, og at dette fænomen uden tvivl er 
sjældent. Billederne kan desværre ikke ligge 
til grund for en tilbundsgående videnskabelig 
undersøgelse. Jeg afviser ikke nogen hypote¬ 
ser, men jeg har heller intet grundlag, der til¬ 
lader mig en konklusion." (2) 


På dette originale aftryk af Jean Begots foto 
ses den fotograferede „sky“ i øverste højre 
hjørne som en lille prik. Det lysende område 
i øverste halvdel af hilledet er horisonten, ne- 
derst i hilledet er Concorde-fly et s vinge samt 
jordoverfladen formørket af Solen. Foto: In¬ 
stitut d’Astrophysique du C.N.R.S. å Paris. 

500 ganges for størrelse af „skyen“. Original¬ 
aftryk. Foto: Institut d’Astrophysique du 
C.N.R.S. å Paris. 


Diagram over lysstyrken i „skyen“. Forskellen 
i lysstyrke mellem de enkelte tal er som 2:3. 
Pilen angiver retningen til zenith. 

Under rubrikken „Videnskab“, hedder det 
i „Le Monde“, den 3/4 februar 1974, bl. a., 
at analyser har vist, at der ikke er tale om en 
optisk effekt. Videre hedder det, at astrofysi- 
kere ikke var i tvivl om, at det ikke drejede 
sig om et UFO, men snarere om en satellit 
brændt op i atmosfæren eller et meteor. Un¬ 
der alle omstændigheder drejer det sig om et 
kuriosum, observeret een gang. Et fænomen 
som ikke gentager sig, og som ikke har nogen 
videnskabelig værdi. 

Disse sidste bemærkninger er forhåbentlig 
en skrivelapsus fra journalistens side, idet det 
er det rene nonsens at postulere noget sådant. 

Claude Poher, chef for CNES’ raketafde¬ 
ling i Toulouse, blev interviewet og sagde om 
UFO-sagen i al almindelighed bl. a.: 

„Vi må nu for alvor regne med, at der 
forekommer flyvende tallerkener, ikke iden¬ 
tificerede flyvende genstande, i store højder. 
Jeg udelukker ikke muligheden af, at det kan 
dreje sig om fartøjer fra andre planeter. At 
tro noget andet, ville være at bedrage sig selv. 

Eftersom alle verdens videnskabsmænd tror 
på andre beboede verdener, ville det være 
nærmest latterligt at benægte muligheden af 
interplanetariske fartøjer. Jeg går så langt, at 
jeg til og med tror, at væsener fra fremmede 
verdener har foretaget landingsforsøg her på 
jorden, og udelukker heller ikke tanken om, 
at de bortfører mennesker i studieøjemed.“ 

( 3 ) 

FIB-Aktuelt forelagde originalaftryk af bil¬ 
lederne for et ekspertpanel ved FOA - For¬ 
svarets Forskningsanstalt i Stockholm - for at 
få nogle kommentarer. Panelet bestod af dr. 
Tage Eriksson, fil. dr. i meteorologi og chef 
for Afdeling 2’s institution for teknisk service, 
docent Erik Witalis, plasmafysiker og første 
forskningsingeniør Carl Hugo Ågren, foto¬ 
ekspert ved FOA. Panelet var dog ikke sær¬ 
ligt imponeret af Concorde-billedet. 

„Det duer ikke at bedømme kopier“, sagde 
Carl Hugo Ågren. „Vi ønsker negativer. For¬ 
tæl alle UFO-venner det! Kopier beviser in¬ 
genting, de er så lette at forfalske. Dermed 
ikke sagt, at Concorde-billedet er falsk. Vi må 
vel gå ud fra, at det er ægte, eftersom der be¬ 
fandt sig mange videnskabsmænd om bord.“ 

Videre mente Ågren, at genstanden var om¬ 


givet af varmeflimmer og kraftig turbulens. 
Han bemærkede tilsidst, at det var et fantasi- 
æggende billede, men at man behøvede nega¬ 
tivet for at kunne udtale sig mere sikkert. 

Plasmafysikeren Erik Witalis anførte, at der 
muligvis kunne være tale om en plasmaan¬ 
samling, og gjorde opmærksom på, at der i 
forbindelse med solformørkelsen muligvis 
kunne være udført eksperimenter med plas¬ 
maskyer eller bariumgas udsendt fra forsk¬ 
ningsraketter. En anden mulighed kunne væ¬ 
re en meteorit, d.v.s. den ioniserede plasma¬ 
sky dannet ved meteorets indtrængen i at¬ 
mosfæren. Men billedet er vanskeligt at tolke, 
og det er svært at drage nogen endelige kon¬ 
klusioner. 

Dr. Tage Eriksson udelukker ikke mulighe¬ 
den for, at der findes flyvende tallerkener, 
men mener ikke, at vi har noget bevis for, at 
de virkelig eksisterer. Han tror ikke, at Con¬ 
corde-billedet er forfalsket, men mener heller 
ikke, at der er noget bevis for, at det forestil¬ 
ler en tallerken. Der må mere til for at fast¬ 
slå, at vor ubetydelige verden modtager besøg 
fra verdensrummet. (3) 

SUFOI forelagde en aviskopi af billedet for 
Dr. Donald H. Menzel, Smithsonian Astro- 



Herover: Dr. Donald H. Menzel 3 
Smithsonian Astrophysical Observa- 

— ■ tory, USA. 

Tv.: Claude Poher 3 chef for CNES i 

Claude POHER raketafdeling i Toulouse. 

physical Observatory, USA. Dr. Menzel er en 
af verdens mest fremtrædende eksperter vedr. 
solformørkelser, og han deltog selv i en viden¬ 
skabelig ekspedition til Mauritanien for at 
observere denne formørkelse. Ingen fra hans 
observationshold har imidlertid bemærket no¬ 
get usædvanligt. Dr. Menzel gør opmærksom 
på, at det naturligvis ikke er muligt at komme 
med en konkret konklusion på billedets natur. 
Imidlertid vil han nærmest bedømme fæno¬ 
menet som værende en fejl i filmen, ihvert- 
fald ikke hverken en komet, vejrballon, nova 
eller UFO. (4) 

I den forbindelse er det interessant at erin¬ 
dre om, at Den internationale astronomiske 
Unions telegrambureau meddelte, at to belgi¬ 
ske astronomer havde opdaget et objekt af 
lystyrke 4- 2 under solformørkelsen. Astrono¬ 
merne F. Dossin og A. Heck var stationeret 
i Kenya og anvendte to kameraer. De tog bl. 
a. 20 fotos, der viste et objekt ca. 18° syd for 
Solen og ekliptika, og 4° fra den galaktiske 
ækvator. (5) 

Den 4. februar 1974 udsendtes kl. 15.30 et 
telefonisk communiqué til L’Agence France 
Presse, fra chefen for Institut d’Astrophysique 
i Paris, Serge Koutchmy. Heri erklæredes det, 
at det fra Concorde-flyet den 30. juni 1973 
fotograferede fænomen efter alt at dømme 
var forårsaget af et meteor fra Beta-Taurides- 
sværmen. (6) 

Det var den løsning på problemet, viden- 
skabsmændene var kommet frem til, og som 
man åbenbart nu syntes var passende at få 
præsenteret for offentligheden, efter at UFO- 
versionen havde vakt så stor opmærksomhed 
verden over. 

Det er lykkedes SUFOI at fremskaffe en 
8 sider lang intern rapport udarbejdet af 
astrofysikeren Serge Koutchmy om undersø¬ 
gelserne. Rapporten er dateret den 8. april 
1974 og indeholder alle observationsdetaljer 
og data. Heri underbygger Koutchmy konklu¬ 
sionen om, at det i virkeligheden har drejet 
sig om et meteor. (7) 

I et afsnit af rapporten hedder det bl. a., 
„at „skyens“ fysiske og geometriske karakteri¬ 
stika viser, at den mest sandsynlige hypotese 


til forklaring af denne observation involverer 
meteorforekomster af typen „eksplosionsmete¬ 
orer 44 i den højere atmosfære. Identifikationen 
bygger bl. a. på følgende faktorer: 

a) „skyens 44 størrelse og afstand, fastslået på 
grund af de geometriske, fotografiske og 
optiske målinger; formen på „skyens“ ved¬ 
hæng. 

b) farver svarende til lyset fra sodium. 

c) synlighedsmaksimum for Beta-Taurides 
meteorsværmen under solformørkelsen/ 4 

Rapporten omtaler videre, at de nævnte 
meteorer vil gå til grunde i en højde over 
jorden på ca. 50-90 km. Et sådant fænomens 
størrelse angives til ca. 300 meter, synlig i kun 
ca. 1/10 sek. Man mener, at det fotograferede 
fænomen har fået dette udseende, fordi det er 
fotograferet i tusmørke, forårsaget af solfor¬ 
mørkelsen, samt at man mangler atmosfærens 
sædvanlige udviskning af detaljerne i den 
højde, billedet er taget fra. 

Beta-Taurides meteorsværmen er rester af 
den kendte komet Encke, der hører til de pe¬ 
riodiske kometer. Jorden passerede gennem 
denne kometbane den 30. juni 1973 kl. 11.10 
T.U., på hvilket tidspunkt der altså ville 
være et synlighedsmaksimum for Beta-Tauri¬ 
des meteorer. 

Denne af Institut d’Astrophysique udarbej¬ 
dede interne rapport fastslår altså entydigt, at 
det fotograferede fænomen efter forskernes 
opfattelse må være forårsaget af et meteor. 

En sådan erklæring vil normalt af mange 
UFO-entusiaster blive opfattet som en form 
for bortforklaring, som vi ofte før har set det 
fra forskellige myndigheders side. I dette til¬ 
fælde mener vi dog, at vi har en nogenlunde 
garanti for, at denne forklaring er den viden¬ 
skabeligt mest korrekte, indtil andre oplysnin¬ 
ger eventuelt måtte fremkomme. Vi har så at 
sige næsten haft „en af vore egne 44 inden for 
murene. 

Om bord i Concorde-flyet var nemlig, som 
tidligere nævnt, Claude Poher, chef for 
CNES’ raketafdeling i Toulouse. Poher af¬ 
sluttede fomylig et fire-årigt studie af UFO- 
observationer. Han havde bl. a. databehand¬ 
let 1.000 UFO-rapporter, hvoraf 200 fra 
Frankrig. Resultatet af denne undersøgelse er 

tidligere summarisk offentliggjort i UFO-Nyt. 
(8) Claude Poher har hele tiden meget nøje 
fulgt alle undersøgelserne af Concorde-fotoet, 
og han er enig i, at der ikke er tale om et 
UFO. I en kommentar til billedet skrev han 
fornylig til SUFOI bl. a.: (9) 

„Der er intet interessant bag Concorde- 
fotoet. Jeg var desværre ikke selv til stede, da 
pressen blæste hele denne historie op. Lad en¬ 
delig være med at spilde Deres tid på den 
sag, som kun er af værdi for journalister. tc 

Vi er glade for i UFO-Nyt at kunne præ¬ 
sentere vore læsere for så mange detaljer om¬ 
kring denne sag. Det har taget sin tid at kom¬ 
me igennem de rigtige kanaler frem til de 
implicerede forskere, ligesom vi også fik den 
store franske poststrejke at smage undervejs. 
Havde vi trykt beretningen med det samme, 
som den fremstod i aviserne, ville vi nok have 
bragt læserne en frisk og spændende historie, 
men den ville til gengæld have været opspind. 
Endnu engang har det vist sig, at det betaler 
sig at undersøge og kontrollere oplysningerne 
i denne spegede UFO-sag. 

Kildehenvisninger: 

1. Le Figaro, 7. februar 1974 
Fædrelandsvennen , 7. februar 1974 
Aftenposten, 7. februar 1974 
Verdens Gang, 2. februar 1974 

Aarhuus Stiftstidende, 3. februar 1974 
The Canary Islands Sun, 16. februar 1974 
Buenos Aires Herald, 31. januar 1974 
Le Monde, 3.-4. februar 1974 
The APRO Bulletin, Vol. 22, No. 5 
Phénoménes Spatiaux 
UFO-News, vol. 6, no. 1 m. fl. 

2. Le Figaro, 1. februar 1974 

3. NÅ, nr. 16, 20. april 1974 

4. Brev fra Dr. Donald H. Menzel af 18. ok¬ 
tober 1974 

5. New Scientist, 9. august 1973, citeret i 
UFO-Nyt nr. 4/1974, side 143 

6. Pressemeddelelse udsendt fra Institut 
d } Astro phy si que den 4. februar 1974 kl. 
15.30 

7. Observation stratospherique d 3 un événe- 
ment meteorique. Rapport Interne du 8-4- 
74. S. Koutchmy. Institut d Astro phy sique, 
Paris. 


8. UFO-Nyt , nr. 4/1974, side 120 , citat fra 
New Scientist, 28. marts 1974 

DERES INDSATS 

for UFO-sagen kan være at 
skaffe nye abonnenter 
til UFO-NYT. 

TAK! 


FLYTTER DE? 

- så send SUFOI’s ekspedition et par ord! 
En del medlemmer, som (helt korrekt) har 
meldt flytning til postvæsenet, har klaget over, 
at UFO-NYT ikke er „flyttet med“. Derfor - 
for en sikkerheds skyld: skriv også direkte til 
ekspeditionen, hvornår, hvorfra og hvortil De 
flytter. Tak! Red. 

Frankrigs forsvarsminister 
udtaler sig om UFO’er 


Ikke alle steder er de officielle myndigheder 
lige uvillige til at udtale sig om UFO’er, og 
nedenstående interview med Frankrigs for¬ 
svarsminister (indtil 28.5.1974) Robert Gal- 
ley tyder på, at Frankrig er ved at være et af 
de mest avancerede lande mht. officiel stil¬ 
lingtagen til UFO’eme. 

Interviewet er en oversættelse fra en bånd¬ 
optagelse, der stammer fra et interview, som 
ministeren gav Jean-Claude Bourret. Sidst¬ 
nævnte er en af topreporterne fra den franske 
radiostation France-Inter, som mellem den 
28. januar og 22. marts 1974 udsendte ikke 
mindre end 39 programmer , der udelukkende 
behandlede UFO’er. Mange af udsendelserne 
bestod af interviews med kendte personlighe¬ 
der, hvor disse udtalte sig om deres indstil¬ 
ling til UFO’erne. Bl. a. kan nævnes deltagere 
som Dr. Claude Poher, professor Rémy Chau- 
vin og Dr. Jacques Valle samt Dr. Pierre 
Guérin. Allen Hynek og David Saunders var 
også blevet interviewet til radioserien, men 
p. g. a. indbrud og tyveri af bl. a. de to sidstes 
båndoptagelser kunne disse interviews ikke 
udsendes. 

Interviewet med forsvarsministeren forårsa¬ 
gede store overskrifter i dagspressen dagen 
derpå, bl. a. i aviser som France-Soir, Le Pa¬ 
risien Libéré, L’Aurore og Le Figaro. 

Jean-Claude Bourret: Hr. minister, De har 
givet France-Inter dette interview, som helt 
afgjort vil vække opsigt, da det så vidt jeg 
ved er første gang en fransk forsvarsminister 
har indvilget i at diskutere UFO’er. Vil De 
være så elskværdig at fortælle os, om De er 
i besiddelse af oplysninger, der vil sætte Dem 
i stand til at svare på lytterspørgsmål nu - 


oplysninger, der ellers er ukendte for os? 

Forsvarsministeren: Jeg ved ikke om jeg er 
i stand til det, da jeg kun har beskæftiget 
mig med sagen i relativ kort tid, skønt den 
altid har interesseret mig. Jeg er heller ikke 
helt orienteret om alt, hvad De har bragt i de 
tidligere udsendelser, men jeg ved til gengæld 
at visse personer i Forsvarsministeriet følger 
udsendelserne nøje. Min egen overbevisning 
er, at det er nødvendigt at være helt åben 
over for dette fænomen, uden forudfattede 
meninger. Mennesket har opnået en vis del af 
sit fremskridt ved at forsøge på at forklare det 
uforklarlige. Men, hvad angår disse luftfæno¬ 
mener, disse visuelle fænomener (jeg vil ikke 
sige mere end det) som vi har samlet sammen 
under betegnelsen UFO’er, så er det uomtvi¬ 
steligt, at der findes ting som vi ikke forstår 
og som den dag i dag er temmelig uforkla- 
rede. Jeg vil endda gå så langt som til at sige, 
at det er et uigendriveligt faktum, at der i dag 
er ting, som er uforklarlige eller meget dår¬ 
ligt forklaret. 

I 1954 oprettedes en afdeling inden for For¬ 
svarsministeriet der havde til formål at ind¬ 
samle og studere øjenvidne-rapporter om dis¬ 
se flyvende objekters tilsynekomst. Jeg har 
læst et vist antal af disse øjenvidnerapporter, 
omkring 50, som strækker sig frem til 1970. 
En af de tidligste af dem er løjtnant Jean 
Demery’s personlige observation. Dette skete 
den 20. november 1953 mens han var statio¬ 
neret på Luftbase 107 ved Villa-coublay. Des¬ 
uden er der rapporter fra politiet, fra piloter, 
fra kommandohavende personel på forskellige 
luftbaser - rapporter med ikke så få detailler, 
som synes at harmonere indbyrdes på en no- 

get foruroligende måde - alle fra tidsrummet 
år 1954. (Dette år havde Frankrig en enorm 
observationsbølge. red.). 

Jeg synes derfor, at den eneste indstilling 
man bør og kan have til disse fænomener er 
en åben og fordomsfri - dvs. at vor indstilling 
ikke på forhånd og naturgiven må være en 
afvisning. Vore forfædre i de tidligere århun¬ 
dreder benægtede eksistensen af ting som i 
dag synes helt banale for os, f. eks. piezo-elek- 
tricitet, statisk elektricitet for ikke at nævne 
en mængde ting fra biologiens verden. Fak¬ 
tisk består hele videnskabens udvikling af den 
kendsgerning, at man på et vist tidspunkt op¬ 
dager, at for 50 år siden kendte vi intet til, 
forstod intet af, tilstedeværelsen eller eksisten¬ 
sen af et eller andet fænomen -. 

/.-C. B.: Hr. minister, har der været tilfæl¬ 
de, hvor Mirage-jagere har forfulgt UFO’er 
over fransk område? 

Forsvarsministeren: På baggrund af det an¬ 
tal rapporter jeg har læst igennem, mener jeg 
ikke at dette har fundet sted over Frankrig. 
Men vi har haft et vist antal radarobserva¬ 
tioner. Specielt havde vi en radarobservation 
i Aquitaine i 1950’erne. I 10 minutter mod¬ 
tog vi et radar-ekko der på det tidspunkt var 
uforklarligt og er forblevet det op til i dag. 
På den anden side har der været radar-ek- 
ko’er, som man på det pågældende tidspunkt 
anså for mystiske, men som senere er blevet 
forklaret som det vi kalder interferens. Men 
alligevel, når alt kommer til alt, så er der al¬ 
ligevel en lille rest af radarobservationer, som 
forbliver totalt uf or klarede. Og lignende fæ¬ 
nomener rapporteres fra andre lande - de er 
velkendte. De har haft fænomenerne i USA, 
og der er observationen fornylig i Turin. 

Men for at give et præcist svar på Deres 
spørgsmål, så er antallet af rapporter fra pi¬ 
loter fra det franske flyvevåben ret begræn¬ 
set sammenlignet med den situation vi møder 
i andre lande. Og så er der endda nogle der 
er klassificerede. 

J.-C. B.: Er ministeren i kontakt med an¬ 
dre militære instanser i udlandet vedrørende 
denne sag? 

Forsvarsministeren: Nej. Siden 1970 har vi 
sendt hele vor samling af rapporter til 


Groupement d’Études des Phénoménes Aéri- 
ens*) (Muligvis fejl i eng. tekst - skal være 
CNES? red.), og hver gang et el. andet ekstra¬ 
ordinært dukker op gør vi noget tilsvarende. 
Det drejer sig om pilotobservationer eller un¬ 
dersøgelser foretaget af politiet. Siden 1970 
har luftvåbnet indtaget den holdning, at 
UFO’erne ikke repræsenterer nogen fare - så 
jobbet med at undersøge disse fænomener vi¬ 
denskabeligt falder derfor ikke inden for for¬ 
svarets område! Vi betragter dette som et job 
for det franske rumforskningscenter, hvor 
mennesker som f. eks. mr. Poher udfører et 
for os at se yderst interessant arbejde. Derfor 
har vi i dag ikke nogen direkte kontakt med 
disse ting. Men jeg gentager - hver gang no¬ 
get mærkeligt dukker op, sender vi rapporten 
om det til rumforskningscentret, hvis arbejde 
har betydning for hele landet. 

J.-C. B.: Men, hr. minister, uidentificerede 
fænomener på himlen over Frankrig må dog 
trods alt være en sag for de nationale forsvars¬ 
myndigheder? 

Forsvarsministeren: Åh ja, det angår skam 
det nationale forsvar, og netop derfor stude¬ 
rer vi dette problem i et forsøg på at se, om 
vi kan finde nogle sammenhænge. Rent per¬ 
sonligt er jeg f. eks. meget interesseret i det 
fænomen, som mr. Poher har beskrevet, nem¬ 
lig forbindelsen mellem variationer af det 
magnetiske felt og overflyvninger af disse 
uidentificerede objekter. Alle disse ting frem- 
byder en mængde temmelig foruroligende fæ¬ 
nomener, som naturligvis i nærmeste fremtid 
måske vil kunne forklares tilfredsstillende som 
værende uden forbindelse med overflyvning 
af et specielt objekt eller lignende, men der¬ 
imod skyldes et magnetisk fænomen! Men 
som sagerne står i dag er vi tvunget til at ind¬ 
rømme, at her er der noget, der ligger uden 
for vor fatteevne. 

Der har også været denne yderst slående 
stigning i antallet af visuelle observationer af 


*) G.E.P.A. er den store private UFO-organisation, 
der udgiver tidsskriftet Phénoménes Spatiaux. 
Vi kan kun anbefale det danske forsvar at følge 
de franske kollegers eksempel og sende os rap¬ 
porter. red. 

lysende fænomener, nogle gange kugleforme¬ 
de, nogle gange ægformede, der bevæger sig 
med usædvanlig store hastigheder. Alt dette 
er fænomener, der kræver en vis grad af op¬ 
mærksomhed. Men, og det må jeg gentage, i 
luftvåbnet har vi ikke den opfattelse, at disse 
ting synes at vedrøre vort nationale luftfor¬ 
svar. 

J.-C. B.: Hvis De blev bedt om at gøre de 
militære observationer tilgængelige for viden- 
skabsmænd, hvad ville så være Deres svar? 

Forsvarsministeren: Hvis anomalier blev re¬ 
gistreret på forsvarets radar ville der ikke væ¬ 
re nogen grund til at vi ikke skulle videresen¬ 
de sådanne observationer til vore videnskabs- 
mænd. Det er faktisk nøjagtig det vi for øje¬ 
blikket gør. Jeg modtager alle de rapporter, 
som kommer ind fra luftvåbnet og politiet, og 
vi sender dem direkte videre til de videnskabs- 
mænd, der beskæftiger sig med denne sag. 

J.-C. B.: Hr. minister, De har nævnt poli¬ 
tiet. Nu har vore lyttere på France-Inter ad¬ 
skillige gange i løbet af denne udsendelses¬ 
række hørt de konklusioner man var nået 
frem til ved undersøgelserne, udført af Deres 
politi - og det er ret bemærkelsesværdige 
konklusioner: Når et vidne erklærer at have 
set en tallerken lande og set små UFO-nauter 
nær tallerkenen, så når politiet meget ofte 


frem til den konklusion, at vidnet taler sandt. 
Hvad mener De selv om dette? 

Forsvarsministeren: Vel, jeg ville nok være 
en hel del mere forsigtig. Men jeg vil dog al¬ 
ligevel sige, at kunne Deres lyttere med egne 
øjne se den hoben rapporter der kommer ind 
fra det flyvende politi, fra patruljepolitiet og 
fra det politi, der tager sig af undersøgelser, 
og som alle sender rapporterne til os, der vi¬ 
deresender dem til rumforskningscentret, så 
ville de indse, at det alt i alt er ret foruroli¬ 
gende. 

Mit indtryk af politiet er, at det er seriøse 
mennesker. Når de affatter en rapport, gør 
de det ikke på slump. Hvis der kun var én 
eller to af sådanne rapporter, så kunne man 
tænke sig, at den gode betjent var blevet ta¬ 
get i skægget. Men jeg kan fortælle Dem, at 
rapportantallet fra politiet er meget stort og 
meget varieret. Det hele er naturligvis temme¬ 
lig fragmentarisk endnu, men jeg understre¬ 
ger, at i dette UFO-spørgsmål er det af stor 
betydning at bibeholde et yderst åbent sind. 
På den ene side kan man ikke drage øjenvid- 
nernes gode tro i tvivl, de er oprigtige og al¬ 
vorlige, - og på samme tid er det i dag end¬ 
nu alt for tidligt til at nogen konklusion over¬ 
hovedet kan drages ud fra det hele. 

Kilde: Flying Saucer Review vol. 20 
nr. 2 1974 /Overs.: Fl. Ahrenkiel. 


Om liv i rummet... 


Findes der noget liv derude i det store ukend¬ 
te? Stilles spørgsmålet til en UFO-interesse- 
ret, er der næppe nogen tvivl om svaret, idet 
de fleste med denne interesse vel kan blive 
enige om, at noget eller nogen må have kon- 
stueret disse ukendte fartøjer, som vidner 
gang på gang rapporterer om er set i vor 
atmosfære. At objekterne skulle kunne stam¬ 
me fra vor egen civilisation - hvadenten skyl¬ 
den skydes på bortgemte, nazistiske viden- 
skabsmænd i Sydamerika eller på en af nuti¬ 
dens supermagter - tror næppe ret mange på 


i dag. Teorier herom verserede dog heftigt i 
halvtredserne og tredserne, men disse gen¬ 
standes fabelagtige egenskaber sammenlignet 
med det vi i 1974 kan præstere, for slet ikke 
at tale om vore evner i den retning for 15 år 
siden, må dog efterhånden have manet sådan¬ 
ne teorier i jorden. 

Jeg tror ikke, at jeg vover mig for langt ud 
ved at påstå, at så godt som alle UFO-loger 
anser den eller det der står bag de flyvende 
tallerkener som værende noget udefra kom¬ 
mende. Denne påstand er såmænd også ret så 

altfavnende og kan, afhængig af den enkeltes 
gemyt, både omfatte noget der kommer ude 
fra rummet, fra en anden dimension, fra et 
andet tids-rum og måske sågar fra en para¬ 
psykologisk sfære. I det følgende vil jeg dog 
ved „det 44 , der forårsager de flyvende genstan¬ 
de, forstå intelligente væsener, som har til 
huse et eller andet sted i verdensrummet - 
altså er repræsentanter for „liv i rummet 44 . 

Når der tidligere taltes om mulighederne 
for liv i rummet var der som regel underfor¬ 
stået „simpelt liv 44 - meget enkle livsformer 
som f. eks. bakterier, lavere plantelivsformer 
som lav eller lignende udtryk for liv. Der er 
unægtelig et stort spring fra en sådan opfat¬ 
telse af liv i rummet frem til UFO-logers me¬ 
ninger om samme emne, nemlig liv som væ¬ 
rende andre intelligensvæsener, på samme el¬ 
ler et højere udviklingstrin end vi er. 

Den sidste halve snes år har imidlertid til¬ 
dels ændret den ovennævnte forskel. Der er 
i dette tidsrum sket et kolossalt opsving i den 
forskningsgren, der beskæftiger sig med livs¬ 
muligheder i rummet - den såkaldte exobio- 
logi, et ord der blot betyder læren om livspro¬ 
cesser uden for vor egen lille planet. Talen 
om andre mulige civilisationer i verdensrum¬ 
met er blevet videnskab. 

Så langt så godt! Der hersker imidlertid 
langt fra enighed blandt exobiologer om mu¬ 
lighederne og sandsynligheden for, at der et 
eller andet sted derude skulle findes intelli¬ 
gensvæsener, og diskussionen bliver ikke min¬ 
dre heftig, når mulighederne for en evt. kon¬ 
takt mellem denne hypotetiske civilisation og 
jordens civilisation er emnet. 

På den ene side står de optimistiske exo¬ 
biologer, der søger efter signaler fra „de an¬ 
dre 44 , - på den anden side står de pessimi¬ 
stiske exobiologer der mener, at det er spild 
af tid at lytte, sandsynligheden for en anden 
højt udviklet civilisation er alt for ringe. Og 
endelig midt i det hele er der en gruppe, der 
nok mener at der er rimelige chancer for til¬ 
stedeværelse af andre højt udviklede samfund, 
men at disse samfund til gengæld er revnende 
ligeglade med os og slet ikke er interesserede 
i at opnå nogen kontakt med os. 

Men lad os dernæst kort se på, hvad der 


ifølge gældende ret, lov og viden må være 
opfyldt, for at liv skal have bare nogenlunde 
chance for at kunne opstå og udvikle sig et 
andet sted i rummet. Er der noget der taler 
for, at disse betingelser kunne være opfyldt et 
andet sted? 

Fra et astronomisk synspunkt: 

En af de første betingelser der må være op¬ 
fyldt, for at liv efter jordisk målestok skal 
kunne opstå, er at der findes planeter af en 
størrelse og med temperaturforhold som Jor¬ 
dens, eller i det mindste ikke meget afvigen¬ 
de herfra. Er planeten for stor og tung vil de 
større tyngdekræfter gøre det svært for kom¬ 
plicerede organismer og er planeten for lille, 
vil der opstå problemer med fastholdelse af en 
atmosfære, grundet en tilsvarende svagere 
tyngdekraft. Hermed være dog ikke sagt, at 
man ikke kan forestille sig planeter, der er 
små og meget tunge (med for stærk en tyng¬ 
dekraft) og større, mere „løse 44 planeter (med 
for svag en tyngdekraft). Endelig skal der på 
planeten findes tilstrækkeligt med forskellige 
kulstofforbindelser til opbyggelse af en evt. 
organisme. (Det skal til dette sidste dog til¬ 
føjes, at man herved helt har set bort fra den 
mulighed, at en organisme kunne være op- 
bygget med et andet grundstof end lige kul¬ 
stof som basis - hvorfor ikke f. eks. med sili¬ 
cium eller med svovl som udgangsmateriale 
under andre fysiske betingelser??) 

Planeten skal dernæst kredse om en bestemt 
type stjerne. Stjernen skal i et tilstrækkeligt 
langt tidsrum have været i en stabil fase. Er 
den for stor, aktiv eller varm udsender den 
for megen energi, så evt. omkredsende plane¬ 
ter bliver golde og afsvedne. Er stjernen for 
lille og svag er energiudsendelsen for rin¬ 
ge til at give livsbetingelser på systemets 
planeter. Den gennemgående betingelse en 
planet skal opfylde for at kunne rumme liv 
er - hverken for lidt eller for meget af det 
ene eller det andet, den gyldne middelvej! 

Astronomen Su-Shu Huang har beregnet sig 
frem til, at kun omkring 5 pct. af alle stjerner 
kan opfylde de betingelser, man må kræve 
opfyldt af en stjerne, hvis den skal kunne give 

livsmuligheder på én af dens evt. omkredsen¬ 
de planeter. Hvis stjernen kan opfylde disse 
betingelser er der chancer - men også kun 
chancer - for at liv udvikler sig i det pågæl¬ 
dende solsystem. Det afgørende spørgsmål er 
derfor, om sådanne systemer findes. 

Spørgsmålet er vanskeligt at besvare, idet 
det er umuligt direkte at observere en planet, 
der kredser om den udvalgte stjerne. Påvis¬ 


ningen af en sådan planet kan kun ske indi¬ 
rekte. En planet i omløb om en stjerne vil 
indvirke på stjernens bevægelse i forhold til 
den øvrige stjernebaggrund og i forhold til 
os. De sædvanlige stjernebevægelser er pæne, 
rette linier, men af og til kan man finde stjer¬ 
ner, hvis baner er knap så regelmæssige - de 
slingrer lidt under deres bevægelse. Dette 
skyldes, at stjernen omkredses af et ikke-syn- 

Denne Trifid (tredelte) tåge findes i stjernebilledet 
Sagittarius, der — selv om det ikke ligger „lige om 
hjørnet ff - alligevel hører med til vor galakse, mæl¬ 
kevejen. Man regner med, at der alene i vor galak¬ 
se findes mere end 100 milliarder stjerner ligesom 
vor sol. Tågen her består af en hvirvlende masse af 
brintatomer, der gløder på grund af den voldsom¬ 
me varme i centrum. 


ligt legeme, der via sin tyngdekraft „hiver“ i 
stjernen og derved rokker denne lidt i dens 
bane. En række astronomer har ad denne vej 
søgt at finde omkredsende, usynlige legemer 
der er så små, at de kan betragtes som plane¬ 
ter. En påvisning af denne slingren er imid¬ 
lertid yderst vanskeligt og kræver anvendelse 
af meget forfinet måleudstyr. 

Noget afgørende bevis på tilstedeværelsen 
af sådanne planeter er endnu ikke fremkom¬ 
met, så spørgsmålet om disse planeters eksi¬ 
stens står endnu åbent. De er der uden tvivl, 
spørgsmålet er blot hvor - ved hvilke stjerner. 

Som tidligere nævnt er også tilstedeværelse 
af kulstofforbindelser på den hypotetiske pla¬ 
net ret væsentlig, i det mindste hvis liv af 
jordisk type skal kunne opstå. Kulstof forbin¬ 
delserne er simpelthen alpha og omega ved 
opbyggelsen af det liv vi kender, fra den sim- 
pleste virus til det komplicerede menneske. 

Fra et kemisk synspunkt: 

Det store, tomme rum mellem stjernerne er i 
realiteten slet ikke så tomt endda. Mellem 
stjernerne findes uhyre store skyer af støv og 
forskellige luftarter. Astronomerne har længe 
undersøgt disse skyers sammensætning ved 
hjælp af skyernes udstråling eller opsugning 
af elektromagnetiske bølger, bølger med bøl¬ 
gelængder fordelt over et stort område og her¬ 
iblandt f. eks. synligt lys. Ved at kortlægge 
hvilke bølgelængder der udsendes og hvilke 
der absorberes, kan man få et indtryk af de 
kemiske forbindelser, molekyler og atomer, 
der er til stede i skyen. 


De sidste års undersøgelser har afsløret, at 
der i disse skyer faktisk findes ret sammen¬ 
satte, organiske molekyler, dvs. kulstofforbin¬ 
delser, og blandt disse findes en del, som spil¬ 
ler en væsentlig rolle i forbindelse med liv. 
Blandt de påviste molekyler er bl. a. radikaler 
som CH, CN, og OH og molekylerne NH 3 
(ammoniak), H 2 O (vand), CH 3 OH (metha- 
nol el. træsprit), CHOOH (myresyre) og 
NH 2 CHO (formamid, der er afledt af forma¬ 
lin). 

Disse molekyler er opbygget under meget 
ugunstige forhold kemisk set, nemlig lavt tryk 
og lav temperatur, og dannelsen må derfor 
være sket meget langsomt. Når disse organiske 
molekyler alligevel findes i skyerne, tyder det 
på, at forbindelserne dannes relativt villigt. 
Det er således måske ikke nogen tilfældighed, 
at jordisk liv hovedsageligt er opbygget af kul¬ 
stofforbindelser. 

Resultaterne tyder altså på, at de kemiske 
betingelser for liv er tilstede overalt i vor gal¬ 
akse, Mælkevejen. At stoffet i disse tågeskyer 
har betydning for dannelsen af liv på plane¬ 
ter skyldes, at man inden for astronomien har 
en bestemt teori, én blandt flere, om plane¬ 
ternes dannelse. 

Stjernerne dannes ved, at disse enorme 
støv- og gasskyer kondenserer, trækker sig 
sammen, og bliver varmere. Under denne 
sammentrækningsproces dannes planeterne af 
de yderste områder af den krympende tåge- 
masse. Nogle af vort solsystems ydre planeter 
menes netop at bestå af resterne fra denne 
sammentrukne sky, som solsystemet er opstået 
af. Jupiter og f. eks. kometerne består i ud¬ 
strakt grad af de kemiske forbindelser, som 
man har påvist i tågerne mellem stjernerne. 

Foruden i disse gasskyer har man også i 
meteorer fundet kemiske forbindelser af stor 
betydning. F. eks. har man fundet både fedt¬ 
syrer og aminosyrer, hvor sidstnævnte er byg¬ 
gestenene for proteiner (æggehvidestoffer) 
som vi i væsentlig grad er opbygget af. At de 
i meteorerne fundne aminosyrer evt. skulle 
være rester af liv andet steds fra synes dog ret 
tvivlsomt. Tager man nemlig en del amino¬ 
syrer fra vore proteiner her på jorden, vil en 
ganske bestemt opbygning af disse aminosyrer 

være dominerende, den såkaldte L-form. Den 
anden mulighed m. h. t. opbygning er D-for- 
men, og man kunne forestille sig, at livet i et 
andet stjernesystem var baseret på denne va¬ 
riant. I meteorerne har man imidlertid fundet 
næsten lige meget af L- og D-formen for de 
enkelte aminosyrer, og dette nedsætter væ¬ 
sentligt sandsynligheden for en biologisk op¬ 
rindelse. Det ville nemlig være ret umuligt at 
basere en kompliceret organisme på aminosy¬ 
rer af begge typer, idet alle de biologiske reak¬ 
tioner er yderst specifikke og nærmest at sam¬ 
menligne med puslespil - én brik passer til ét 
ganske bestemt sted, og har brikken blot en 
lille ændring, passer den ikke ind i systemet, 
som derfor ikke kan anvende den. Er brikken 
en L-aminosyre kan det ikke nytte at komme 
stikkende med nøjagtigt den samme amino¬ 
syre, blot i D-formen - den duer ikke! 

Muligheder for liv i vort eget solsystem 
uden for Jorden er endnu ikke helt afklaret. 
Men intelligent liv kan i dag nok betragtes 
som udelukket. Pelsklædte smådyr vil vi nok 
heller ikke støde på! Derimod er der stadig¬ 
væk en vis mulighed for laverestående livsfor¬ 
mer, f. eks. hårdfør plantevækst eller/og en¬ 
cellede organismer. Venus synes i denne sam¬ 
menhæng for varm og Mars for gold, mens 
mulighederne i dag synes størst i Jupiters 
tykke atmosfære. Endelig taler nogle forskere 
om livsmuligheder på enkelte af de store pla¬ 
neters måner, f. eks. på Saturns måne Titan. 

Fra et radio-astronomisk synspunkt: 

Den eneste mulighed for her fra jorden at 
konstatere liv et andet sted er at opfange sig¬ 
naler afsendt af evt. andre civilisationer. 

Det kan i øvrigt være ret tankevækkende 
at bemærke, at mens man inden for andre 
grene af videnskaben, f. eks. astronomien og 
biokemien, taler om „liv derude“ som væren¬ 
de lavere livsformer, så er sagen totalt ander¬ 
ledes, når det er blandt radioastronomiske 
exobiologer talen går. Her lytter man efter 
og diskuterer liv i rummet, vel at mærke liv 
på et højere eller det samme niveau som det 
findes her på jorden. Man forestiller sig jo 
ikke at modtage radiosignaler fra en bakterie 
eller en alge! 


Er det muligt for os at opnå kontakt med 
civilisationer andre steder i rummet? Tidlige¬ 
re anså man mulighederne for at være ret lo¬ 
vende, hvilket bl. a. var en af grundene til at 
et projekt som Project Ozma blev stablet på 
benene. Dette skete for ca. 15 år siden under 
ledelse af astronomen Frank Drake, og for¬ 
målet med opgaven var at opfange evt. intel¬ 
ligente signaler fra rummet. Man undersøgte 
en række stjerner, som man antog kunne have 
omkredsende, beboelige planeter. Man opfan¬ 
gede dog ingen signaler, og lignende senere 
forsøg har også været negative. 

Spørgsmålet om kontaktmuligheder må ho¬ 
vedsagelig afgøres ad teoretisk vej endnu, og 
her har nye overvejelser ret drastisk forringet 
sandsynligheden for kontakt med andre sam¬ 
fund ude i rummet. 

Man har tidligere lavet nogle sandsynlig¬ 
hedsberegninger, der angav antallet af andre 
civilisationer til millioner eller mere - kon¬ 
taktmuligheder skulle der således have været 
rigeligt af. En del faktorer var imidlertid over¬ 
set i disse beregninger, og efter at f. eks. exo- 
biologen Carl Sagan har søgt disse faktorer 
bragt med ind i udregningerne, synes kontakt¬ 
mulighederne ikke store. 

En af Sagan’s faktorer er begrebet „tekno¬ 
logisk niveau“. Meningen er, at civilisationer 
som teknologisk set er langt mere udviklet end 
vi er, vil have nået en udvikling, et niveau, 
der ligger så langt uden for vor fatteevne, at 
vi slet ikke kan tale med dem - og at de slet 
ikke er interesseret i at samtale med os. Sa¬ 
gan sætter grænsen ved 1000 år, hvorved han 
mener, at er den fremmede civilisation 1000 
år længere fremme end Jorden, vil kommuni¬ 
kation mellem den og os være en direkte umu¬ 
lighed. 

Ved beregninger over antallet af mulige ci¬ 
vilisationer går man i grove træk ud fra to 
ting, nemlig antallet af civilisationer i Mælke¬ 
vejen dannet pr. tidsenhed og disse civilisatio¬ 
ners levetid. Sætter man levetiden stor bliver 
antallet naturligvis stort, idet de gamle civili¬ 
sationer bevares og nye kommer stadig til. 
Regner man imidlertid levetiden ud som le¬ 
vetiden for forståelige civilisationer, sker der 
et drastisk fald i det samlede antal af interes- 

sante planeter. Da vi kun inden for de sidste 
tyve år har været i stand til at kontakte andre 
civilisationer, må de „interessante' 4 civilisatio¬ 
ner mindst have samme tekniske stade som os. 

I øjeblikket befinder Jorden sig i en vis 
krisetilstand med fare for selvdestruktion, øko¬ 
logisk eller via atombomber. Civilisationer på 
et tilsvarende niveau har sikkert været udsat 
for lignende problemer. I gruppen af mulige 
civilisationer må der derfor fjernes tre under¬ 
grupper: 1. Dem, der er mindre udviklede end 
vi er, 2. Dem, der nåede vore niveau, men 
udryddede sig selv og endelig 3. Dem, der er 
1000 år længere fremme end vi er. 


Sagan gennemgår og gennemregner disse 
forskellige muligheder og når frem til at der 
i vor galakse skulle være 1 - én - anden civi¬ 
lisation, som vi evt. kunne komme i kontakt 
med rent forståelsesmæssigt. Mulighederne 
for netop at støde på denne ene civilisation - 
eller at den skulle finde os - er mildest talt 
ringe. 

Sagan mener derfor ikke at det kan betale 
sig at lytte efter signaler fra vor mælkevej, 
men at man snarere bør søge længere ud. Der¬ 
ude findes muligvis supercivilisationer, der 
kan kommunikere fra galakse til galakse. 

Fortsættes i næste nummer. 


Mindst lige så vigtigt 
som kikkerten! 


Det lyder jo umiddelbart interessant, men 
er der så også noget, det videre kan bruges 
til? Ja, det er lige det der er! Det lys, som 
UFO’et udsender, kan enten være udsendt 
fra UFO’ets overflade, eller fra den omgi- 


Nyt observationsturs-udstyr til salg! vende luft 


I et nummer af det amerikanske tidsskrift 
Science opfordrede den australske UFO-log 
K. Herbison-Evans fra University of Sydney 
til, at så mange som muligt gjorde en lille 
indsats for at få flere data om UFO’erne, ved 
altid at have et stykke Diffraction-Grating- 
plastic monteret i en diasramme, samt et 
stykke Polaroid Celluloid, på sig i lommen*). 

Hvorfor nu det? Lad os først se på 

1. Hvad er Diffraction Grating (DG)? På 
dansk hedder det et optisk gitter. Det er et 
stykke gennemsigtigt materiale, glas eller i 
dette tilfælde plastic, i hvilket der er skåret 
en række parallelle linier, eller ridser, tæt ved 
siden af hinanden. Afstanden kan f. eks. være 
1/1000 mm. Hvis man betragter et lys, f. eks. 
en lampe eller et UFO, gennem dette DG- 
plastic, vil man foruden selve lyset også se 
lyset spaltet op i et spektrum ved siden af, 
som hvis lyset var sendt gennem et prisme. 
Endnu bedre ville det selvfølgelig være, hvis 
man monterede et stykke DG foran linsen på 
sit kamera, så man kunne fotografere spek¬ 
tret. 


A. Udsendes lyset fra overfladen, kan man 
finde ud af dennes temperatur ved at se på 
spektret, idet jo kortere lys-bølgelængde, jo 
højere temperatur. Det røde lys har den 
længste, og det blå lys den korteste bølge¬ 
længde, (se fig.). Således bliver bølgelæng¬ 
den kortere og kortere, når man går fra rød 
over orange, gul, grøn og blågrøn til blåt. 
Vil man så finde UFO’ets overfladetempera¬ 
tur, finder man den farve, der har den stær¬ 
keste lysstyrke, og denne farve viser så tem¬ 
peraturen. Denne tabel viser sammenhængen 
mellem temperaturer og farver: 


rød .under 700°C 

orange. 700-1.700° C 

gul. 1.700-10.000°C 

grøn . over 10.000°C 


B. Hvis lyset udsendes af den omgivende 
luft, vil man ikke få et kontinuerligt spek¬ 
trum som ved temperaturf arverne, men der¬ 
imod få en række lysende linier, som er ka¬ 
rakteristiske for den omgivende luft. Prøv at 
betragte en helium-, en neon- eller en natri¬ 
umlampe gennem DG. 


*) Se UFO-NYT nr. 5, 1969 , side 183. 


C. Hvis UFO’et både udsender lys fra 

overfladen og der også kommer lys fra den 
omgivende luft, vil man ikke se lysende linier, 
men derimod mørke linier på de samme ste¬ 
der, men forklaringen på det skal jeg ikke 
komme ind på, også fordi jeg ikke tror, at 
DG-plastic’en er så fintfølende, at man kan 
se de mørke linier. 

D. Noget helt fjerde er, hvis UFO’ets lys 
er lys, der er reflekteret fra f. eks. Solen; da 
kan man ikke her sige noget om genstandens 
temperatur. 

Jeg vil lige gå lidt nærmere ind på foto¬ 
grafering med DG. Hvis man bruger farve¬ 
film, vil farven ikke være forandret så meget 
i det færdige billede, at man ikke direkte kan 
måle farven med den stærkeste lysstyrke, og 
dermed kan man uden videre bestemme 
overfladetemperaturen. Derimod opstår der 
straks problemer, hvis man har sort-hvid film 
i kameraet, idet det kan være svært at finde 
det sted, der har den stærkeste lysintensitet, 
da forskellige farver med samme lysintensitet 
sværter forskelligt (gul synes lysere end grøn 
osv.). Derfor er man nødt til, for at få noget 
ud af billedet, at fastgøre DG’et foran på ka¬ 
meraet, i stedet for blot at holde det med 
den ene hånd. Efter fotograferingen lader 
man DG’et blive siddende og sender kamera 
med film og det hele til fotoafdelingen. Sørg 
for, at UFO’et altid er placeret ude i den ene 
side af søgeren, ellers falder spektret uden for 
billedets kant. Har man udskiftelig optik (på 
spejlreflekskamera) vil man opdage, at man 
med telelinse ikke kan få UFO og spektrum 
med på samme tid, så her er man nødt til at 
bruge farvefilm, når man bruger tele, hvis 
man vil kunne måle noget bagefter. 

2. Polaroid Celluloid. Dette plastic har 
samme egenskaber som et par solbriller med 
polaroid-filter, nemlig den, at det kun tillader 
lys, som svinger i een bestemt retning, at kom¬ 
me igennem. 

Lys som tilbagekastes fra en ikke-metallisk 
genstand, vil blive polariseret i een bestemt 
retning. Hvis man nu drejer polaroidstykket, 
vil lysstyrken variere, afhængigt af, hvordan 
filteret er drejet. Reflekslys fra et metallisk 
objekt vil ikke være polariseret og vil altså 


synes lige lysstærkt, hvordan man end drejer 
filteret. Der er noget andet ganske interes¬ 
sant, som polaroidfilteret kan bruges til. I 
UFO-NYT nr. 1/1966, side 7, og også i nr. 
6/1973, side 239, omtales en observation fra 
Arizona i USA, hvor observatøren, når han 
havde sine polaroidsolbriller på, kunne se 



nogle koncentriske cirkler omkring UFO’et, 
og når han tog brillerne af, kunne han ikke 
se nogen cirkler. Dette fænomen kan forkla¬ 
res ved, at UFO’et har påvirket lyset fra den 
blå morgenhimmel, med et kraftigt elektrisk 
felt, hvorved lyset er blevet polariseret i cirk¬ 
ler. 

Vi har skaffet noget Diffraction Grating 
med 5.275 linier pr. cm, og noget Polaroid- 
plastic hjem, til en for enhver overkommelig 
pris, og sat det i solide rammer, med anti- 
Newton behandlet glas. 

Rammerne kan bestilles gennem regnskabs¬ 
kontoret (Gironummer og adresse side 2). 

DG i ramme 

24x36 mm... kr. 4,00 pr. stk. 

6x6 cm. kr. 6,00 pr. stk. 

Polaroid i ramme 

24 x 36 mm ... kr. 4,00 pr. stk. 

6x6 cm. kr. 6,00 pr. stk. 

Hvis nogen ønsker at vide mere om, hvor¬ 
for DG har de omtalte egenskaber, kan det 
anbefales at låne litteratur om det på biblio¬ 
teket, f. eks. Møller Jørgensen: „Bølgelære 
for gymnasiet 44 , afsnit 12 og 19. 

John Juhler 


20 UFO-NYT 1-75 









OPLÆG TIL DEBAT 


UFO og UFO er 2 ting! 


Vi er nogle stykker der har undret os over 
den megen brug af ordet „UFO“. Derfor 
denne lille redegørelse for, hvordan jeg ser 
på anvendelsen heraf: 

Da man i sin tid ønskede at finde den mest 
korrekte betegnelse for de genstande, man på 
det tidspunkt kaldte „flyvende tallerkener 44 
efter Kenneth Arnolds opsigtsvækkende ob¬ 
servation i 1947, valgte man betegnelsen 
„UFO 44 i betydningen Uidentificerede Fly¬ 
vende Objekter. Jeg formoder, at man netop 
foretog dette valg, fordi der i ordet „UFO 44 
ikke skulle være noget at misforstå - man 
skabte med andre ord en „videnskabelig 44 
betegnelse for de ukendte luftfænomener. Or¬ 
det skulle formodentlig afløse de hidtil gæng¬ 
se betegnelser, såsom „flyvende tallerkener 44 
og „spøgelsesraketter 44 , der var uhyre popu¬ 
lære betegnelser for ukendte objekter i den 
nyere UFOlogis historie, d.v.s. fra 1947 og 
fremefter. 

Ordet „UFO 44 er et glimrende neutralt 
ord, når man er stillet overfor genstande, der 
ikke kan forklares - ikke kan identificeres. 
Der ligger ikke nogen vurdering af det sete 
i ordet, der således kun konstaterer, at man 
står overfor noget, der ikke kan identificeres 
- et endnu ukendt fænomen. Ethvert objekt, 
der ikke kan klassificeres som noget kendt fæ¬ 
nomen, må altså gå ind under betegnelsen 
„UFO“. 

Der er imidlertid sket den uheldige udvik¬ 
ling indenfor „UFO-kredse 44 , at man tillæg¬ 
ger ordet hele 2 betydninger, nemlig: 

1. „UFO 44 som den oprindelige betydning: 
Uidentificerede Flyvende Objekter, der 
betegner noget fuldstændig ukendt og 
uforklarligt. Andet konstaterer ordet 
ikke! 

2. „UFO 44 i betydningen rumskib af ikkc- 
jordisk oprindelse! 


Denne udvikling af ordet „UFO 44 er mildest 
talt ret uheldig, idet man ikke alene forvirrer 
begreberne overfor hinanden, men ligeledes 
modsiger sig selv. Thi betragter man ordet 
„UFO 44 som rumskib fra en fremmed planet , 
altså i betydning 2, så har man allerede iden¬ 
tificeret objektet, og definitionen er altså 
uholdbar. Man er gået så vidt, at man udfra 
en stor mængde rapportmateriale om Uiden¬ 
tificerede Flyvende Objekter begynder at spe¬ 
kulere på, hvad disse ukendte objekter egent¬ 
ligt kan være for noget! Det er jo både na¬ 
turligt og udmærket, men man har gjort den 
store fejltagelse at indlemme sin egen forkla¬ 
ring og vurdering i selve definitionen for or¬ 
det „UFO“! 

Man kan så spørge sig selv, hvilken prak¬ 
tisk betydning det har, at man tillægger ordet 
de 2 betydninger. Det har ikke den store be¬ 
tydning, når man taler med mennesker der 
i årevis har beskæftiget sig med disse proble¬ 
mer, men taler man med mennesker, der 
først fornylig har fået interesse for sagen, kan 
man let komme galt afsted! Det er jo fristen¬ 
de at komme med sin egen udlægning af sa¬ 
gens kerneproblem. Flere af os har nok været 
ude for denne „forveksling af begreberne 44 , 
og det er lige flovt hver gang! 

Det vanskeligste i denne diskussion er nok 
at finde et egnet alternativ til ordet „UFO 44 
- hvis det er nødvendigt. Jeg mener imidler¬ 
tid, at man fortsat skal bruge ordet „UFO 44 
om „Uidentificerede Flyvende Objekter“ - 
og intet andet! Er man så inde i en diskus¬ 
sion om, hvad UFO’erne kunne tænkes at 
være, og hvor de måtte komme fra, så fore¬ 
kommer det mig direkte fejlagtigt at bruge 
betegnelsen „UFO 44 - hér kan man så boltre 
sig i udtryk som: rumskibe, rumdyr, balloner, 
eller hvad man nu selv mener, at UFO’erne 
er! 

Torsten Dam-Jensen, 
Søndertoften 44, 2630 Tåstrup. 

Første uge i september 1966. En aften kl. ca. 
21.30 kommer en familie på to voksne og to 
børn kørende i bil fra Øster Tørslev mod 
Knejsted. Ca. 2 km nord for Øster Tørslev 
får de øje på et mørkt objekt med et kraftigt 
lys under. Objektet står eller svæver lige over 
jorden ved en tømmerlade ca. 1 km mod syd. 
Fruen, som er forsædepassager, tror først, at 
det drejer sig om en nødlandet helikopter el¬ 
ler „noget med smugleri 14 . Medens observa¬ 
tøren iagttager objektet, hæver det sig lodret 
til ca. 15-20 meters højde med „spotlight 11 un¬ 
derneden tændt. Dette strålelys vedbliver at 
være tændt under hele observationen. Et kraf¬ 


tigt blåt lys kommer nu til syne omkring mid¬ 
ten af objektet og begynder at rotere mod 
højre. Dette roterende lys er afgrænset i tyde¬ 
lige felter. Lidt efter tændes et gult lysbælte 
oven på objektet, og dette lysbælte er også 
inddelt i felter, men roterer ikke. Medens det¬ 
te foregår, svajer objektet lidt fra side til side 
og starter derefter med kurs mod Øster Tørs¬ 
lev (mod vest-sydvest). Observatøren gør sin 
mand opmærksom på objektet og får ham til 
at standse bilen. I samme øjeblik drejer ob¬ 
jektet direkte over mod bilen. Da objektet er 
i en afstand af ca. 500 meter fra bilen, mulig¬ 
vis noget nærmere, bliver observatøren nervøs 

og beder sin mand om at køre væk. Så snart 
bilen er i bevægelse, drejer objektet tilbage 
på sin oprindelige kurs og sætter farten op. 
Fruen bliver optaget af at rulle vinduet ned, 
og da hun igen ser op, er objektet forsvundet. 

Observationens varighed anslås til mellem 
1 og 2 minutter. 

Objektet beskrives som ovalt med undersi¬ 
den lidt fladere end oversiden. Det hvidgule 
blændende strålelys var skarpt afgrænset til 
siderne og nåede hele tiden helt ned til jorden 
og oplyste denne lodret under objektet. Det 
blå lysbælte omkring objektet var stærkt ly¬ 
sende, men ikke blændende og roterede ikke 
hurtigere end at man hele tiden kunne se de 
lodrette afgrænsninger. 

Objektets diameter opgives med nogen 
usikkerhed til mellem 4 og 10 meter. Medens 
bilen holdt stille med standset motor, hørtes 
ingen lyd fra objektet. Bilens lygter var upå¬ 
virkede, og motorens startede igen uden van¬ 
skeligheder. Observatørens to sønner konsta¬ 
terede senere, at der vest for tømmerladen 
var et område på 20-30 meter, hvor græsset 
groede dårligt. 

Vejrforhold: letskyet til klart, vindstille og 
tusmørke. Temperatur: +15°. 

Ole Knudsen/ X.P. 


3. august 1974: Kl. 23.35 er det regnvejr, da 
en dame kommer kørende på knallert ad Nak¬ 
skov Syd-landevejen mod Nakskov. Ca. 5 km 
før hun når Nakskov, bliver hun pludselig 
blændet af et skarpt hvidt lys, som fra nord¬ 
siden af vejen, ca. 35° oppe på himlen, lyser 
ned mod hende. 

Efter i et kort øjeblik at have været optaget 
af at rette knallerten op, ser hun nu, at det 
ligner en projektørstråle, og at denne nu er 
ved at blive drejet væk fra hende og længere 
ned mod marken. Igen bliver hun optaget af 
at holde knallerten på ret køl og ser derefter, 
at der oven på lyssøjlen har dannet sig en 
slags rød-orange paddehat eller kuppel uden 
faste konturer. Kuplen er ligesom oplyst ind¬ 
vendig fra. Denne gang bemærker hun, at det 
er som om lyssøjlen „holdt op“ et stykke over 
jorden. Da hun fjerde gang ser efter objektet, 
er det pludselig væk. Lyd hørtes ikke. Obser¬ 
vatøren blev en del rystet over hændelsen. 

En uge senere, den 11. august 1974 kl. 
00.30 passerer fruen igen omtrent samme sted 
på knallert og ser da et par hundrede meter 
længere fremme en tilsyneladende gennem¬ 
sigtig lysende kugle, som i ca. 20 cm’s højde 
og i løbet af få sekunder passerer i en lige 
linie hen over vejen. 

Man forstår nu, fruen slutter sin beretning 
med: „Jeg er ved at være særdeles utryg ved 
at færdes alene ude om natten.“ 

O.H. /X.P. 

6. august 1974: Kl. 20.45 observerer to per¬ 
soner fra Hveensvej, København S., mod 
nord i 30° højde et stærkt skinnende blå¬ 
hvidt, ovalt objekt med korona i samme farve. 
Målt mellem tommel- og pegefinger i udstrakt 
arm er størrelsen som en ært. Lyset er kon¬ 
stant. 

Efter at vidnerne i ca. 9 minutter har be¬ 
tragtet det helt stillestående objekt, sætter det 
sig pludselig i gang mod øst i en opadgående 
bane og forsvinder derefter i en drejning mod 
nord-øst. 

Vejrforhold: Klart, vindstille og tusmørke. 

X.P. 

15. august 1974: Lidt før kl. 22 starter to un¬ 
ge mennesker på motorcykel fra Laksenborg 
ved Marielyst på vej mod Nykøbing Falster. 
Da de kl. 22.00 passerer Siidestrup Strand 
(ca. 10 km sydøst for Nykøbing Falster), får 
passagererne øje på en stærkt, konstant ly¬ 
sende genstand bag motorcyklen og bemær¬ 
ker, at den følger efter dem. Føreren af mo¬ 
torcyklen føler sig forfulgt af det mystiske ob¬ 
jekt og sætter farten op til ca. 100 km/t, men 
objektet følger med i en afstand af ca. 40-50 
meter og ca. 20-25 meter oppe. En overgang 
er objektet lige over motorcyklen. På et tids¬ 
punkt iagttages det, at objektet passerer bag 
en ejendom. Objektet, hvis diameter skønnes 
at være 10-15 meter, beskrives som rundt set 
fra siden, og ovalt når det iagttages forfra. 

Uden om objektet er der en neon-agtig ko¬ 
rona. Lyd høres ikke, men her skal man tage 
støjen fra motorcyklen i betragtning. 

Objektet følger vejens kui-ver og stopper 
først, da observatøren standser for rødt ved 
en lyskurv i den østlige udkant af Nykøbing 
F. Her forsvandt det som „dug for solen 44 . 

„Forfølgelsen 44 har da varet 20 minutter. 
Den ene af observatørerne forklarer, at han 
var rædselsslagen under og efter hændelsen. 

O.H. /X.P. 

17. august 1974: Kl. 19.10 befinder to mænd 
sig i en båd nær kysten ud for Sietteren, som 
er den sydlige spids på Femø i Smålandsfar¬ 
vandet. Der er let vind, det er lyst, og himlen 
er klar og blå, da de i 65° højde i retning 
mod Sakskøbing (syd-sydvest) observerer et 
aflangt, metalglinsende objekt, som er statio¬ 
nært. Objektet har ingen erkendbare ydre 
konturer. Afstanden til objektet er med no¬ 
gen usikkerhed beregnet til omkring 3 km. 
Efter ca. 45 sekunders forløb bevæger objek¬ 
tet sig med acceleration og udefter i himmel¬ 
rummet og er i løbet af andre 45 sekunder 
ude af syne. 

Nogle minutter senere observerer de igen 
et lignende objekt i samme højde. De mener, 
at det muligvis er det samme. Objektet er nu 
stillestående i godt et minut, hvorefter det i 
løbet af ca. 30 sekunder forsvinder ud i him¬ 


melrummet, tilsyneladende væk fra observatø¬ 
rerne. 

Som hastigheds- og sammenligningsgrund¬ 
lag befandt der sig et jetplan i ca. samme om¬ 
råde, dog øst for objektet. I forhold til ob¬ 
jektet fløj jetjageren med lav hastighed 
(1:10) og var tydelig markeret med sin hvide 
kondensstribe efter sig. Objektet var, sam¬ 
menlignet med jetjageren, ca. 5-6 gange 
større og meget stærkere metalglinsende. 

Observatørerne forklarer, at det ikke var 
umiddelbart muligt at sige noget om højden, 
men fra såvel jager som objekt var der ingen 
hørbar lyd. Det observerede objekt ændrede 
ikke på noget tidspunkt form. Samlet observa¬ 
tionstid: ca. 5 minutter. Ved den anden ob¬ 
servation blev der, medens objektet stod stille, 
taget et billede med 150 mm telelinse på en 
Kodak farve-negativ film. Billedet er frem¬ 
kaldt, men der ses intet fast objekt, kun to 
diffuse lys ved siden af hinanden. 

O.H.I X.P. 


30. august 1974: Kl. 23.15 er der en observa¬ 
tion fra Arendalsgade, København 0. En her¬ 
re observerer i Zenith i en højde af ca. 2-300 
meter en blågrå genstand, formet som 3 tra- 
pez’er og tilsyneladende svagt belyst nedefra 
af byens lys. 



Genstanden, som observatøren mener må 
have haft en størrelse af ca. 100 meter, be- 


24 UFO-NYT 1-75 




væger sig med stor hastighed mod nord og er 
kun synlig i 3-4 sekunder. Lyd fra objektet 
høres ikke. Observatøren beskriver hændelsen 
som uvirkelig og forklarer, at han var para¬ 
lyseret i de 3-4 sekunder, hvor han kunne se 
genstanden, ligesom han følte sig ret angst. 

Vejrforhold: klart, let vind og mørkt. 

X.P. 

4. september 1974: Kl. 02.30 er en mand på 
vej til Assens mod sit hjem i Holevad. Da han 
på sin knallert er på vej ud af Assens ser han 
et kraftigt lys i sidespejlet og tror først, at det 
er en bil, som kommer kørende bagfra; men 
da lyset kommer nærmere, kan han se, at det 
er meget skarpere end et par billygter, og med 
eet er lyset lige over ham. 

Ved Aborg Kro skulle han ligeud for at 
komme til sit hjem i Holevad, men knallerten 
blev tvunget til højre ad vejen mod Turup, 
som om den blev trukket med af en kraftig 
magnet. 

Observatøren er ikke i stand til at styre 
eller bremse, selv om han prøver at trække 
i styret med begge hænder. Objektet følger 
observatøren et stykke op ad vejen og befin¬ 
der sig til sidst foran ham. Afstanden til ob¬ 
jektet er ca. 50-100 meter. Observatøren be¬ 
skriver hændelsen som uhyggelig og har in¬ 
gen klar erindring om, hvorvidt knallerten 
kørte på eller svævede hen over vejen. Me¬ 
dens objektet følger ham, kan han ikke høre 
knallertens motor, hvorimod han hele tiden 
hører, at der fra objektet udgår en summen- 
de lyd. Bemærkede ikke, om lygten (på knal¬ 
lerten) virkede. 

Ved „Viemosegård“, ca. 2 km øst for 
Aborg-krydset skrår objektet pludselig tværs 
over vejen og bevæger sig mod nord-øst. Et 
øjeblik efter kom der et kort lysglimt, og ob¬ 
jektet er væk. Observatøren standser nu, og 
han bemærker, at motoren går. Observatøren 
forklarer: „det var på een gang en fantastisk 
og chokerende oplevelse. Da den mærkelige 
lysende genstand var forsvundet, måtte jeg 
holde stille i måske en halv time for at sunde 
mig. Efter at jeg kom hjem, kunne jeg ikke 
sove, og jeg havde det skidt og underligt hele 
næste dag indtil om eftermiddagen/ 4 



Objektets størrelse anslås til ca. 2-3 meter. 
Formen er oval, og en mindre oval indeni 
beskrives som lignende en kraftigt lysende 
elektrisk pære. Fra objektet bemærkedes 
nogle violette-orange farver, næsten som en 
regnbue, men farverne var meget skarpere. 
Trods det, at det var fuldmåne og skyfrit, 
lyste den mærkelige genstand meget op. Knal¬ 
lerten, som kun var nogle få måneder gam¬ 
mel, har efter hændelsen måttet oplades en 
10-15 gange. Den stedlige mekaniker, som 
har stor erfaring med knallert-motorer, har 
ikke kunnet påvise nogen fejl. 

Observatøren har talt med flere naboer, 
der samme aften og nat har bemærket noget 
mærkeligt lys på himlen, men ingen har dog 
kunnet se den lysende genstand så tæt på som 
observatøren. 

Den kørte strækning, hvor objektet følger 
observatøren, udgør ca. 5 km. Observations¬ 
tiden er anslået til ca. 15 minutter. 

Jytte Pedersenj X.P. 


28. september 1974: Ved Sjørslev GI. Station, 



ca. 4 km nord for Kjellerup i Jylland, obser¬ 
verer 5 personer kl. 19.37 et mærkeligt dob- 

belt objekt, der beskrives som „koldt punkt- 
formige“ lys. 

Lyset beskrives som stærkt og konstant. 

Objektet observeres i retning nordøst, 20° 
højde og bevæger sig i løbet af eet minut til 
sydøst, 25° højde, hvor det forsvinder bag en 
sky. Lyd hørtes ikke. Størrelse i udstrakt arm 
som lidt mindre end en ært. Hastighed og af¬ 
stand kunne ikke bedømmes. X.P. 


30. september 1974: Kl. 02.00 kommer et æg¬ 
tepar kørende i bil mellem Stenløse og Slags¬ 
lunde. Ved Stenlille ser de pludselig et blæn¬ 
dende gul-orangerødt lys lavt på den nord¬ 
lige himmel. Lyset, som er delvis skjult af 
træer, kommer tilsyneladende fra Slagslunde 
Skov, som ligger 2 km nord for observations¬ 
stedet. Lysets form og størrelse beskrives som 
solen, set lavt i horisonten. Efter 10 sekunders 
forløb forsvinder lyset som en lampe, der 
slukkes. 

Da ægteparret når hjem til Slagslunde, bli¬ 
ver de enige om at gå op ad vejen for at se, 

om der skulle ske mere. Da de kl. 02.15 op¬ 
holder sig på bakken ved Schellerupgård, ser 
de pludselig på den nordlige himmel, ca. 30° 
oppe et gult, orangerødt lysfelt. I de fem se¬ 
kunder observationen varer, når de at se om¬ 
ridset af et ovalt objekt med en kuppel oven¬ 
på. Størrelsen anslås til ca. 16 meter. 

Nogen form for lyd hørtes ikke. Vejret var 
klart og vindstille. X.P. 

10. oktober 1974: Observationsstedet er Het- 
levikåsen, 5070 Mathopen (Bergen-området) 
i Norge. En herre observerer kl. 06.05 fra sit 
hus et femkrone-stort objekt i nordlig retning, 
i ca. 500 meters højde. Objektet beskrives 
som aflangt og er blændende hvidt lysende. 

I den ene ende ses et grønt og i den anden 
et rødt lys. Det grønne og det røde lys pulse¬ 
rer på den måde, at det vokser i størrelsen, 
men beholder den samme lysstyrke. Objektet 
bevæger sig først fra syd mod nord for så at 
stoppe et par sekunder, hvorefter det bevæ¬ 
ger sig ret mod observatøren, og det er nu 
som om lysene bliver kraftigere, antagelig for¬ 
di de kommer nærmere. 

Observatøren løber nu ned for at hente sin 
kone, men da han kommer op igen, er objek¬ 
tet forsvundet. Lyd fra objektet kunne ikke 
høres. Observationen varede i 5 minutter. 
Vejret var klart og vindstille. 

Det bemærkes i rapporten, at Haakonsver¬ 
ne Marinebase ligger i nabo-området. 

F.K. I X.P. 

16. oktober 1974: Er der igen et UFO som 
følger en knallertkører. En mekanikerlærling 

er på vej hjem ad hovedvej A9 over Tåsinge 
og kører i nordlig retning. Under kørslen 
får han en mærkelig fornemmelse af at blive 
iagttaget. Da han kl. 20.20 har passeret Breg- 
ninge og er på vej mod Ny Nyby og stadig 
har denne mærkelige fornemmelse, ser han 
sig tilbage over venstre skulder efter en bag¬ 
ved kørende bil og får derved øje på et ob¬ 
jekt, belyst af bilens lygter. Ca. 1 km læn¬ 
gere fremme, lige før Shell-tanken i Sundhøj, 
kommer objektet til syne ca. 100 meter til 
venstre for observatøren, og det befinder sig 
nu over marken vest for vejen. Objektet, som 

er rundt eller ovalt, lyser nu stærkt som blankt 
metal, hvorefter det pludselig stiger med stærk 
fart i en vinkel på 60° og er ude af syne i 
løbet af ca. 1 sekund. Da objektet forsvinder 
mod vest, er det omgivet af en korona. P. gr. 
af støj fra knallerten kunne observatøren ikke 
høre, om der kom nogen lyd fra objektet. Ob¬ 
servationstid: 3 minutter. Vejret: letskyet, 
vindstille og mørkt. 

P.S.: Den 13. juli 1974 var der på omtrent 
samme sted (ca. 1 km sydligere) en lignende 
hændelse. Se UFO-NYT nr. 6, 1974, side 
208. 

26. oktober 1974: Fra Badensgade på Amager 
observerer en herre kl. 21.21 i 10 sekunder to 
matgrå (lysende som mat glas) runde objek¬ 
ter, hver med en ring om. Uden om objekter¬ 
ne ses en matrød korona. 



Objekterne kom tilsyne i sydøst, 45° højde 
og forsvandt i vest-nordvest 60° højde; ob¬ 
jekternes størrelse angives til 5 gange månens 
(som er som en 25-øre målt i udstrakt arm 
mellem tommel- og pegefinger). Lyd fra ob¬ 
jekterne blev ikke konstateret. 

Vejrforhold: Klart, let vind og mørkt. 

Tilsvarende objekter med tegninger beskre¬ 
vet i UFO-NYT nr. 5, 1973, side 172-175, 
og i UFO-NYT nr. 6, 1974, side 203-204. 

27. oktober 1974: To personer, som opholder 
sig i en lejlighed på Listedvej, Amager, obser¬ 
verer kl. 23.20 i sydvest 15° højde et mærke¬ 
ligt lys, som først bevæger sig langsomt i en 
lige bane mod højre. Observatørerne antog 
det først for et fly, men efter ca. 1 minuts 
flyvning står det pludselig stille i ca. 500 me¬ 
ters afstand. Da det lidt efter fortsætter sin 
flyvning, sker det i zig-zag bevægelser. Lyset 
forsvinder til sidst bag et 5-etages hus. 

Det observerede bestod af to rækker pulse¬ 
rende lys samt et lys som hele tiden bevægede 
sig modsat urviseren rundt om de to rækker. 
Observatørerne kunne kun se lys og ikke no¬ 



gen form. Under observationen hørtes en svag 
summen, som pludselig ophørte. Hastigheden 

blev bedømt til 30 km/t og størrelsen til 5-10 
meter. 

Observationstid: ca. 10 minutter. 

Vejret: klart, vindstille og mørkt. 

3. december 1974: Kl. 19.30 kommer tre per¬ 
soner kørende i bil ad Ballerup Ringvej mod 
syd. Da de når krydset ved Ballerup Bygade, 
ser de i sydlig retning ca. 40° højde et blæn¬ 
dende hvidt rundt objekt, som flyver imod 
dem i zig-zag bevægelser. Efter at observatø¬ 
rerne er drejet til højre ad Ballerup Bygade, 
standser de ud for Toms Fabrikker og stiger 
ud af bilen for at iagttage objektet. Dette 
stopper nu i nærheden af krydset i en afstand 
af 2-300 meter fra observatørerne, hvorefter 
det daler et stykke lodret ned og derefter fort¬ 
sætter sin flyvning, stadig i zig-zag bevægelser 
inde over markerne langs Ballerup Ringvej. 
Efter at have bevæget sig nogle minutter i 
nordlig retning, slukkes det ganske langsomt. 
Samlet observationstid: ca. 3-5 minutter. 

Observatørerne beretter, at en del bilister 
holdt stille for at iagttage objektet. 

Kl. 21.05 kommer der melding til alarme¬ 
ringscentralen fra Glostrup, hvor der på 
Sandbjerggårdsvej fra kl. 20.43 er observeret 
et objekt kommende fra sydøst og nu bevæ¬ 
gende sig mod vest-nordvest i en lige bane 
45° ope. Afstanden til objektet er beregnet til 
ca. 3 km og hastigheden til 30-40 km/t. Ob¬ 
jektet beskrives som aflangt og konstant oran¬ 
ge lysende. I den forreste ende lyser det kon¬ 
stant rødt. Observationen varer til kl. 21.19, 
altså i 36 minutter. 

Kl. 21.08 passerer et rutefly i samme ret¬ 
ning som objektet, og det bemærkes, at objek¬ 
tet slukker sit lys, indtil flyet er passeret. I de 
sidste 15 minutter af observationen står objek¬ 
tet tilsyneladende stille og forsvinder så bag 
røg fra en forbrændingsanstalt. Under denne 
observation blev der fra kl. 21.12 slået alarm 
til området mellem Glostrup og Frederiks¬ 
sund, uden at der dog indgik meldinger om 
objektet til A. C. 

Da de først omtalte tre observatører er på 
vej hjem og kl. 21.45 fra Ballerup Byvej dre¬ 
jer mod nord ad Ballerup Ringvej, ser de i 


retning mod Lyngby igen et hvidt, lysende 
objekt, som bevæger sig i en lige bane mod 
nordøst. Da de efter 5,5 km’s kørsel drejer af 
mod nord ad Farum Motorvej, taber de ob¬ 
jektet af syne. 

Efterskrift til rapporthjørnet 

Den i forrige nummer af UFO-NYT omtalte 
hændelse ved Esrum den 26. september 1974 
er endnu ikke færdigbehandlet og vil først 
blive bragt senere. 

På mine rejser rundt i landet har jeg i det 
sidste halve år hørt om en del tilfælde, hvor 
knallertkørere, motorcyklister og bilister har 
været ude for nærgående UFO’er. Desværre 
har det kun i enkelte tilfælde været muligt at 
finde frem til disse mennesker. 

Selv om der nok ikke er tale om et inter- 
planetarisk paragraf 13 eftersyn, så kunne no¬ 
get tyde på, at de, der styrer UFO’erne, er 
særdeles interesserede i at studere vore køre¬ 
tøjer af enhver art, samt disses førere. 

Skulle nogen af UFO-NYT’s læsere have 
kendskab til den slags hændelser, vil vi være 
meget taknemmelige for at modtage oplysnin¬ 
ger om observatørernes navn og adresse. 

X.P. 


SUFOI Lolland-Falster 

I vinterens løb har en del af SUFOI’s 
medlemmer på Lolland-Falster været 
samlet til gruppemøder en gang om 
måneden. På møderne har man set 
astronomi- og rumfartsfilm, haft dis¬ 
kussioner og taget forskellige efterforsk¬ 
ningsemner op. 

De næste møder i gruppen afholdes 
på følgende datoer: 

30. januar, 27. februar, 20 marts 
og 1. maj. 

Alle møder afholdes kl. 19.30 på 
Duegård, Nakskovvej 5, Volshave, 4920 
Søllested. Tlf. 03 - 94 11 69. 

Alle UFO-interesserede, der eventu¬ 
elt ønsker at yde en aktiv indsats - eller 
blot få en hyggelig snak - er meget vel¬ 
komne til disse møder. 

Ole Henningsen 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens arbejde. 


Vandreudstillingen 

Vores udstilling om UFO’erne kan stadig ses 
på bibliotekerne. Hér er en oversigt over dens 
rute: 

13/1-25/1: Solrød Bibliotek. 

3/2-15/2: Ballerup Bibliotek. 

24/2- 8/3: Skælskør Kommunes Bibliotek. 

UFO-fotografier 

Vi har gennem nogen tid annonceret for 10 
stk. UFO-fotos, str. 13 x 18 cm + teksthefte til 
medlemsprisen 25 kr. Det første oplag blev 
bogstaveligt revet væk! Det kom bag på os, 
eå vi løb hurtigt tør for serierne. Nu er vi 
gået i gang med at laye et nyt oplag, men 
der har været vanskeligheder med fremstillin¬ 
gen deraf. Vi håber, at De, der allerede har 
betalt for billederne, får dem tilsendt snarest. 
Samtidig undskylder vi, at der er gået ufor¬ 
holdsmæssig lang tid med leveringen. 

UFO-bøger på bibliotekerne 

Jeg får ofte henvendelser fra folk, der ønsker 
at læse ældre UFO-bøger, som nu er udsolg¬ 
te. Som tidligere omtalt har vi ikke et ud¬ 
lånsbibliotek i SUFOI; men vi harcheck’et, at 
de danske biblioteker ligger inde med rigelig 
litteratur til at kunne dække forspørgslerne. 
Mange går på deres bibliotek for at finde 
UFO-litteratur og bliver henvist af bibliote¬ 
karerne eller kartoteket til „nummer 62,95“. 
Det er lige efter „Fly“ og hører nærmest ind 
under „astronautik“. Hér har mange biblio¬ 
tekarer anbragt de fleste UFO-bøger, men 
hvis man på biblioteket ikke rigtig finder, at 
„UFO-bøger“ er særlig seriøs litteratur, så 
vil en stor del af dem ofte blive henvist til 
en anden placering; nemlig under „nummer 
13,9“, der egentlig har med „psykologi og 


okkulte fænomener“ at gøre. Vi må dybt be¬ 
klage, at man således på bibliotekerne adskil¬ 
ler bøgerne. Fra bibliotekernes side begrundes 
det med, at de bøger, som indeholder „tekni¬ 
ske beskrivelser 44 , står at finde i den „pæne 
afdeling 44 , nemlig under nummeret 62,95. 
Alle andre og tvivlsomme bøger går hen i 
„brokkassen 44 under 13,9! Der findes særdeles 
mange underlødige UFO-bøger, som ikke 
bygger på beviselige kendsgerninger, men jeg 
har set så alvorlige bøger som SUFOI’s: 
„UFO og Videnskaben 44 anbragt i den sidste 
afdeling! Derfor: Næste gang De går på bib¬ 
lioteket, så kig begge steder! 

Medlemsmøder 

1/ I februar arrangeres et offentligt UFO- 
foredrag på Set. Annæ Gymnasium i Valby 
i København. Vi håber meget at se vore 
medlemmer sammen med venner og bekend¬ 
te. For at dække udgifterne ved annoncering 
og leje af salen tager vi entré på kr. 6,-. Se 
i øvrigt den særskilte annonce herfor andet¬ 
steds i bladet! 

2/ Områdelederen for Nordjylland, John 
Juhler, indbyder også til et medlemsmøde i 
februar. Det bliver den 19/2, og vil finde 
sted privat på adressen: Kong Hans 3 Gade 18, 
9000 Ålborg, kl. 19.30. (Det er ikke John 
Juhlers adresse!) Man vil denne aften fortæl¬ 
le lidt om SUFOI i almindelighed og det 
nordjyske arbejde i særdeleshed. Der vil des¬ 
uden blive fortalt om jyske observationer, og 
hvad De kan gøre for at hjælpe med. Man 
vil prøve at stable et interessant program på 
benene, og det vil være rart, om rigtig man¬ 
ge vil slutte op om det! Til mødet, som fin¬ 
der sted privat hos et af vore medlemmer 
(hr. Torben Birkeholm), vil det være nød¬ 
vendigt at tilmelde sig først pr. telefon eller 
privat. Skriv eller ring til John Juhler, Nør- 
holmsvej 313, 9000 Ålborg, tlf. (08) 19 12 91, 
og helst inden den 10/2! Se i øvrigt annon¬ 
cen herfor andetsteds i bladet. 

Gamle avisudklip 

SUFOI vil gerne have ældre avisudklip, som 
berører emnet UFO’er. Hvis De skulle ligge 
inde med udklip fra tiden omkring SUFOI’s 

start i 1957 eller længere tilbage, vil vi være 
glade, om vi måtte „arve“ dem eller få dem 
til kopiering! Giv venligst besked til under¬ 
tegnede - tak! 

I øvrigt... 

. . . Vi holder gerne foredrag i Deres lokale 
forening eller klub. Henvendelse til X. P. 
Madsen, Bakkehave 8, 2970 Hørsholm. Vi vil 
meget gerne have et beskedent honorar samt 
rejseomkostningerne dækket. Ofte kan om¬ 
kostningerne nedbringes væsentligt, dersom 
flere slår sig sammen om foredrag, hvis det 
skal foregå i provinsen. Vi kan så tale hver 


aften et nyt sted og behøver ikke at rejse 
frem og tilbage mellem hver gang. Husk at 
bestille foredrag i god tid ! ! 

... Vi er interesserede i folk, der vil hjælpe 
os med franske oversættelser. Det må gerne 
være én, som er dygtigere til det, end vi selv! 
Vedkommende må også gerne kunne forme 
sproget om til et pænt dansk. Kan De klare 
det, og har De lyst, så kontakt venligst un¬ 
dertegnede - tak! 

. . . Har De i øvrigt spørgsmål vedrørende 
UFO’er eller SUFOI i almindelighed eller 
blot nogle gode forslag, så skriv endelig! 

Peter A. Hansen 
(adressen side 2) 



Llanca- 

sagen 

- et møde ved Bahia Blanca 

Iver O. Kjerns. 

Jo mere sensationel en UFO-beretning 
lyder, desto mere grund kan der være 
til at søge den bekræftet mest muligt, 
inden man offentliggør den. Her er et 
tilfælde , som uden tvivl vil blive en 
klassiker inden for UFO-sagen. I be¬ 
skrivelsen af UFOnauterne er der en 
parallel tilden berømte Antonio Villas- 
Boas sag fra september 1957, og andre 
enkeltheder får en til at mindes såvel 
Pascagoula-tilfældet fra samme måned 
som Betty og Barney Hill-sagen og 
andre. 

Vi har allerede tidligere været på vej 
til at bringe beretningen i UFO-NYT, 


men inden vi nåede så vidt, blev der 
rejst tvivl om dens ægthed. Nogle men¬ 
te, at hele historien kunne være et num¬ 
mer med det formål at skabe blæst om 
en bog, der skulle udsendes, og at en 
af lægerne var indblandet i „sammen¬ 
sværgelsen^. Senere undersøgelser, fo¬ 
retaget af bl. a. en af APRO’s kontak¬ 
ter i Argentina, har imidlertid klargjort, 
at oplysningerne er korrekte, og at ho¬ 
vedpersonen efter bedste evne taler 
sandt. Den første beretning blev bragt 
i november 1973-nummeret af det ar¬ 
gentinske tidsskrift ,,Impaetos cc og blev 
oversat til APRO-Bulletin 3 s november¬ 
december nummer, hvorfra vi har hen¬ 
tet den: 

Møde med UFOnauter i Argentina 

I de første morgentimer den 28. oktober 1973 
havde lastbilchauffør Dionisio Llanca en fan¬ 
tastisk oplevelse. 

Dionisio, en rolig og afbalanceret ungkarl, 
ankom til et sygehus i Bahia Blanca i en til¬ 
stand af totalt hukommelsestab. Tre dage se- 

nere, da han genvandt hukommelsen, fortalte 
han om sin usædvanlige oplevelse - et nat¬ 
ligt møde på rigsvej 3 med en flyvende taller¬ 
ken og væsener, der snakkede med „chillidos“ 
(skrigende/knirkende lyde) og tog en blod¬ 
prøve på ham. 

Dionisio Llanca stod sent op lørdag den 
27. oktober 1973, klædte sig på og gjorde sig 
det behageligt i sin lille hytte på Calle Chu- 
but, der ligger kun 10 minutters vej fra Bahia 
Blanca’s centrum. Han spiste frokosten tidligt 
og tog sig en middagslur i siestaen, da han 
skulle køre hele natten. 

Han stod op igen ved 18-tiden og så på 
TV, som (vel at mærke) bød på et realistisk 
program uden fantasifulde indslag. Ved 22- 
tiden spiste han middag med oksekød og salat 
samt to glas Cepita, en ikke-alkoholisk drik, 
sammen med sin onkel Enrique Ruiz. Et par 
minutter efter midnat sagde Llanca farvel til 
denne og satte sig ind i lastbilen, en Dodge 
600, lastet med byggematerialer, der skulle til 
Rio Gallegos, en to dages rejse. 

Efter 12 års erfaring som chauffør bliver 
man vant til at bedømme bilens tilstand, selv 
i mørket ude på gaden. Han opdagede, at der 
var for lidt luft i højre baghjul. Han tænkte 
først på at skifte hjul, men bestemte sig alli¬ 
gevel for at starte. Klokken var da 00.30, og 
søndagen var begyndt. Under kørslen blev 
dækket imidlertid blødere, og der var ikke 
andet at gøre end at skifte det. Dionisio for¬ 
trød, at han ikke havde skiftet det på Esso 
servicestationen i Calle Don Bosco, hvor han 
fyldte benzin på klokken kvart i et. Nu måtte 
han ud på en mørk og øde bakketop i den 
kølige nat. Klokken var nu 01.15, og han tog 
donkraften og det øvrige værktøj frem. 

„Jeg bremsede vognen op på bakketoppen, 
stod ud, tog værktøjet frem og begyndte at 
skifte hjul. Landevejen var fuldstændig øde, 
men pludselig blev vejen oplyst af et intenst 
gult lys, der så ud til at være ca. 2.000 meter 
borte. På grund af farven antog jeg, at det 
måske var forlygterne på en Peugeot-bil, og 
jeg fortsatte arbejdet. Mens jeg havde ryggen 
mod lyset et par sekunder, blev dette så 
stærkt, at det oplyste hele området. Lyset 
ændrede sig efterhånden til en blålig farve 



ligesom den fra et elektrisk svejseapparat. Jeg 
prøvede at rejse mig, men kunne ikke; jeg 
havde ingen kræfter, og der var noget mær¬ 
keligt - mine ben ville ikke reagere. Jeg lå 
på knæene og forsøgte at komme op, så jeg 
kunne se over mod skoven langs den ene side 
af vejen. Så så jeg pludselig en stor genstand 
i form af en tallerken svæve ca. 7 meter over 
jorden, og tre personer, der stod lige ved mig 
og så ned på mig. Jeg forsøgte igen at kom¬ 
me op, men kunne ikke. Lammelsen blev to¬ 
tal, og jeg kunne ikke engang snakke. De tre 
væsener stod længe og så på mig, måske i fem 
minutter. Det var to mænd og en kvinde, og 
kvinden stod mellem de to mænd. Jeg mente 
i hvert fald, det var en kvinde på grund af 
faconen på brystet og det lange blonde hår, 
som faldt ned på skuldrene. Mændene var 
også lyshårede, med kortere hår i nakken. De 
tre var af omtrent samme højde, ca. 1,70 til 
1,75 meter og klædt på samme måde: hel¬ 
dækkende og tætsluttende, sølvgrå dragter, 
%-lange, gule støvler og handsker i samme 
farve, der nåede helt op på midten af armen. 
De havde hverken bælte, hjælme, og bar ikke 
våben eller noget som helst. Ansigterne lig- 

nede vore, bortset fra de meget høje pander 
og de lange, skråtstillede øjne, omtrent som 
hos japanere. De talte sammen i et sprog, 
der var umuligt for mig at forstå. Der var 
ingen forskel i stemmens tonehøjde (modula¬ 
tion) og det lød ligesom . . . som en dårligt 
indstillet radio med kvidren og summen. En 
af dem greb mig i sweateren oppe ved kra¬ 
ven og løftede mig med et bestemt tag, dog 
uden at bruge vold. Jeg forsøgte at sige no¬ 
get, men jeg kunne ikke få en lyd frem. Mens 
den ene holdt mig oppe, satte en af de andre 
et apparat mod min venstre hånds pegefin¬ 
ger, helt nede ved håndfladen. De så nøje på 
apparatet, der for øvrigt lignede en barber¬ 
maskine, men med et lille rør. De holdt ap¬ 
paratet i stilling flere sekunder, men det gjor¬ 
de ikke ondt på mig. Bagefter havde jeg to 
dråber blod på fingeren. Men jeg tror nok, 
jeg så må være besvimet, for jeg kan ikke 
huske mere.“ 

Dionisio kunne ikke huske, hvornår han 
vågnede, men det antages at have været mel¬ 
lem klokken 2 og 3 natten til søndag. Da han 
åbnede øjnene, lå han mellem nogle jern¬ 
banevogne inde på Bahia Blanca Landbrugs¬ 
selskabs område, nøjagtig 9 kilometer og 600 
meter fra det sted, hvor hændelsen fandt sted. 
Han kunne intet huske, end ikke sit navn, 
episoden, lastbilen eller sit hjem. Han frøs 
og havde kvalme, da han gik ud mod lande¬ 
vejen, som han fandt ved at gå efter billyg¬ 
terne. 

Den 30. (om tirsdagen), da han vågnede 
op i en seng på kommunehospitalet i Bahia 
Blanca, kunne han huske enkeltheder i sin 
oplevelse. Hans tøj var uskadt og lå i skuffen 
under sengen. Han havde lyst til at få sig en 
cigaret og ville også vide, hvad klokken var, 
så han tog tøjet, men opdagede at både hans 
ur, lighteren og cigaretetuiet af metal var 
borte. I bukselommerne havde han imidlertid 
alle de 150.000 pesos, som han havde haft 
med hjemmefra. Han spurgte efter lastbilen, 
som bekymrede ham mere end UFO’et og 
dets besætning, og han fik at vide, at politiet 
havde fundet den parkeret på en bakketop 
ved Villa Bordeu, ca. 18 km fra Bahia Blan¬ 
ca, med donkraften i Stilling under vognen 


og reservehjulet ved siden af. Papirerne i 
handskerummet var ikke rørt. 

Det er stadig et mysterium, hvad der skete, 
fra Dionisio vågnede op blandt jernbanevog¬ 
nene ca. 10 km fra, hvor begivenheden fandt 
sted, til han blev behandlet af doktor Ricardo 
Smirnoff på hospitalet. „Jeg er retsmedicinsk 
læge og havde vagt søndag den 28.“, forkla¬ 
rer han. „Omkring kl. 09.30 ringede dr. Alta- 
perro fra Det Spanske Hospital og fortalte 
mig, at han havde et underligt tilfælde. Jeg 
kom til hospitalet ved 10.15-tiden og så en 
ung mand på omkring 25-26 år i en tilstand 
af totalt hukommelsestab. Han vidste ikke, 
hvem han var, hvor han var født, hvem hans 
forældre var eller noget som helst fra sin for¬ 
tid. Han græd uophørligt og spurgte, hvilken 
by han var i. Lægen fortalte mig, at en mand 
havde bragt ham til hospitalet efter at have 
truffet ham gående midt i byen som en robot, 
mens han spurgte alle mennesker, hvor han 
kunne finde politiet. Han troede først, at han 
(Llanca) havde været ude for en automobil¬ 
ulykke på landevejen, men skiftede mening, 
da der ikke var nogen kvæstelser. Hvis jeg 
kom for nær hans hoved eller hånd, trak han 
sig instinktivt tilbage, som om det ville gøre 
ondt på ham. Han havde en voldsom hoved¬ 
pine i højre tinding. Jeg gav politiet besked 
og fik ham indlagt på Kommunehospitalet.“ 

Dionisio Llanca er et jævnt, næsten primi¬ 
tivt menneske. I løbet af de to dage, han blev 
interviewet var han meget indesluttet og trak 

aldrig på smilebåndet. Han er alvorlig med 
en svag sans for humor. En af lægerne karak¬ 
teriserede ham som „enfoldig“. Når han bli¬ 
ver spurgt om, hvad han mener om UFO’er, 
siger han: „Ingenting. Det interesserer mig 
ikke“. Der er faktisk ikke meget, som inter¬ 
esserer Dionisio udover hjembyen, forældrene 
og arbejdet. Han vil helst ikke tænke på be¬ 
givenhederne den søndag nat. 

APRO Bulletin, nov/dec 73/ PLH 

I Buenos Air es-dagbi ad et „La Nacion“ 
kom der den 18. januar 1974 yderligere 
oplysninger om tilfældet: 

Besynderlig beretning om et UFO 

Bahia Blanca. - Lokale dagbladskilder ind¬ 
hentede i går udtalelser fra en gruppe læger, 
som udspurgte og undersøgte en lastbilchauf¬ 
før ansat i ingeniørfirmaet Jacobacci, Dioni¬ 
sio Llanca (her skrevet som Yanca, red.), 
der i oktober erklærede at have haft kontakt 
med ikke-jordiske væsener. 

Disse viste sig for ham, da han holdt på 
hovedvej nr. 3 Syd, nogle få kilometer fra 
Bahia Blanca, på grund af en mindre motor¬ 
skade på køretøjet. 

De konklusioner, som blev opnået efter ad¬ 
skillige måneders undersøgelse af tre læger, 
specialiseret i psykiatri, en hypnoseekspert og 
en traumatolog (,,chokekspert t£ ), blev frem¬ 
lagt af dr. Eduardo Mata, som erklærede, at 
i hypnotisk tilstand og med narko-hypnose 
gentog Llanca nøjagtigt enslydende begiven¬ 
hedsskildringer. Under påvirkning af pento¬ 
tal*) sagde forsøgspersonen, at han havde op¬ 
holdt sig halvanden time i et UFO, noget, 
som han var uvidende om i normal tilstand. 
Inde i genstanden hørte han, ligesom i et 
skib, meldinger fra besætningsmedlemmerne, 
som udsendte en slags summen, hvis betyd¬ 
ning (indhold) han mente blev transmitteret 
over en højttaler. 

Det blev pointeret, at fartøjet kom fra en 
planet i en anden galakse, at de i me¬ 
get lang tid havde observeret Jorden, og 
at de havde taget prøver af dens sammen¬ 
sætning. Fra og med 1960 havde de haft kon¬ 


*J Sodium pentotal, „sandhedsserum“. red. 


takt med dens beboere. Llanca var blevet 
valgt, fordi han var en sober og god mand. 
Man lod ham også vide, at de ønskede at få 
klarlagt, om mennesket kunne overleve i den 
verden, de tilhørte, ved at bringe ham dertil, 
da der ville forekomme alvorlige hændelser 
på Jorden. 

Forsøgspersonen offentliggjorde også andre 
detaljer omkring UFO’et og dets besætning, 
to mænd og en kvinde, som var i hvidt tøj, 
med orangefarvede handsker og støvler; men 
lægerne i undersøgelsesgruppen bestemte, at 
det ikke var noget, som skulle publiceres, da 
disse ting senere kunne kopieres af personer, 
som så kunne begynde at påstå, at de havde 
kommunikeret med besætningsmedlemmer 
fra flyvende tallerkener. 

Det påkalder opmærksomhed, at Llanca 
nævnte, at der på fartøjet sås to rør, som stak 
frem af overfladen; og det ene havde forbin¬ 
delse med et højspændingskabel, mens det 
andet var forbundet med en lille dam, som 
var der på stedet. Tilfældigvis angav tekniske 
observationer, at der på den nævnte dag og 
på det beregnede tidspunkt i denne sektor var 
et stort forbrug af elektrisk energi. 

Til slut sagde Llanca, at han ville få kon¬ 
takt med de besøgende igen i nærmeste frem¬ 
tid. La Nacion, 18. jan. 1974/ E. Ka. 

Denne artikel var basis for en beret¬ 
ning, som pressebureauet UPVs afde¬ 
ling i Buenos Air es udsendte den 20. 
samme måned. Heri blev det nævnt, at 
lægeholdet omfattede 6 læger, og det 
blev også fortalt, noget mere udførligt 
end i ovennævnte citat, dels, at Llanca 
havde fortalt, at det var mens han var 
om bord, at rumskibet havde sluttet én 
slange til højspændingsledningerne og 
én til den lille strandsø, dels, at det var 
et lokalt elektricitetsselskab, der havde 
meldt om en brat og uforklaret stigning 
i el-forbruget. (Kilde: APRO Bulletin 
jan./febr. 74). 

Men der skulle dukke endnu flere 
enkeltheder op om denne besynderlige 
historie. 

(Læs fortsættelsen i næste nr.) 

Glenn McWane & David Graham: 

The New UFO Sightings 

Warner Paperback, 175 sider 
På bogens allerførste side remses en del ud¬ 
pluk af bogens indhold op - ting som skal 
få den potentielle læser til at sige „Hovsa, det 
lyder spændende!“ og så købe bogen. Den er 
også spændende - bogens første side! - og de 
spørgsmål som rejses her både direkte og in¬ 
direkte er fascinerende og kunne have været 
udgangspunkter for en længere diskussion, - 
men er ikke blevet det. 

Det første indtryk af bogen lover desværre 
mere end bogens indhold kan stå mål med. 
Den indledes med en introduktion og herefter 
følger 9 kapitler med et ret blandet indhold. 

Kapitel 1 og 2 giver en kort oversigt over 
en række observationer fra UFO-bølgerne i 
USA i 1972 og 1973. Observationerne synes 
udvalgt ret vilkårligt og rummer intet nyt. 
Der er ikke søgt udført nogen bearbejdning 
af det totale observationsmateriale og de en¬ 
kelte observationer remses bare op, så læsnin¬ 
gen bliver lidt ensformig og i det lange løb 
uinteressant. 

Kapitel 3 er et interview med Brad Steiger 
- og denne ting er én af en del i denne bog 
som har virket irriterende ved læsningen af 
denne bog. For - de to forfattere er aktive 
indenfor ledelsen af samme organisation i 
USA, nemlig den såkaldte Other Dimensions, 
der beskæftiger sig med UFO’er og ting i 
grænseområderne af vor viden, og organisa¬ 
tionens leder er Brad Steiger - som også har 
skrevet bogens introduktion (uden at komme 
ind på den nære forbindelse til forfatterne) 
og er ligeledes den interviewede UFO-ekspert 
i kapitel 3. Dette kunne være helt OK, hvis 
det blev gjort klart hvem Brad Steiger er, 


hvilket ikke umiddelbart fremgår, og inter¬ 
viewet er holdt på en sær „sammenspist 14 fa¬ 
con, hvor den kloge leder på stikord fra sin 
udspørger får lejlighed til at løfte en flig af 
sløret for den eneste ene sandhed - den han 
sidder inde med! Efter at have læst dette ka¬ 
pitel får man mest af alt lyst til at sige som 
Søren Brun „Blvadr 44 . 

Kapitel 4 er lidt bedre og behandler besøg 
ude fra rummet i tidligere tider, bl. a. er 
LePoer Trench’s ideer trukket frem, men og¬ 
så her refereres Brad Steiger’s bøger og ideer 
flittigt. Kapitel 5 kommer ind på enkelte kon¬ 
taktberetninger, men om de pågældende per¬ 
soner overhovedet har haft nogen kontakt 
med UFO’er er vist ret tvivlsomt - det hele 
sker på det psykiske plan og virker mildest 
talt lidt langt ude. De pågældende vidner gi¬ 
ver mest indtryk af at have „knald i låget 44 - 
for at sige det mindre pænt ! ! 

I kapitel 6 behandles et par historier om 
Frankenstein-agtige monstre, som helt afgjort 
er set og må stå i forbindelse med UFO’er 
og i det efterfølgende kapitel er der lidt snak 
om, at UFO’erne skam også er set i jern¬ 
tæppelandene, men heller ikke her er der no¬ 
get nyt at hente. Kapitel 8 er helliget en vi¬ 
denskabsmand, dr. W. John Weilgart, og hans 
konstruktion af et såkaldt interplanetarisk 
sprog, som (når alle en gang har lært det!) 
skulle være konstrueret så genialt, at alt hvad 
der hedder tvetydigheder og sproglige uklar¬ 
heder skulle være udelukket. Jeg har aldrig 
før hørt tale om denne mand eller hans sprog, 
som han kalder aUI, men det i denne forbin¬ 
delse givne referat af det nye sprog gør ikke 
mig til en glødende tilhænger deraf. 

Slutkapitlet er lidt sludren frem og tilbage 
om de frustrationer man gang på gang stilles 


34 UFO-NYT 1-75 



overfor som UFO-interesseret på grund af 
utilstrækkelig viden og omgivelsernes ufor¬ 
stand. Der trækkes lidt på J. Allen Hynek’s 
og Stanton T. Friedman’s nye UFO-projekt, 
og endelig får læseren det sidste pust fra de 
psykiske muligheders uanede vidder. Jeg har 
absolut intet imod forsøg på at vise en evt. 
forbindelse mellem UFO- og parapsykiske 
fænomener, men så skal det gøres lidt mere 
elegant og nøgternt end det er gjort i denne 
bog. 

Jeg synes ikke bogen bringer noget nyt, den 
er tyndbenet og bortset fra et par interessante 
fotografier (der forøvrigt slet ikke kommente¬ 
res i bogen!) må bogen betegnes som ret over¬ 
flødig. 

/Fl. Ahrenkiel. 


Man’s Contact with UFO’s 

Ralph og Judy Blum: „Beyond Earth: 
Man's Contact with UFO’s.“ Bantam 
Books, New York, T 8374, 1974, 248 si¬ 
der ill, US $ 1,50. 

Den store bølge af UFO-observationer i efter¬ 
året 1973 over USA medførte, at skribenten 
Ralph Blum blev sat til at producere et TV- 
program herom for NBC (National Broad- 
casting Company) i New York. Blum gik i 
gang med at indsamle kildemateriale til pro¬ 
grammet, og han fik kontakt med professor 
J. Allen Hynek, som skulle være videnskabe¬ 
lig konsulent og rådgiver for programmet. 

Næppe var arbejdet startet, før man foran 
sig havde liggende den meget kendte obser¬ 
vation fra Pascagoula, hvor to mænd blev 
bragt om bord og undersøgt i et landet UFO, 
samt beretningen om hvorledes en helikopter 
blev „suget“ 600 meter lodret i vejret ved 
mødet med et UFO (se UFO-NYT nr. 6/ 
1973 og nr. 1/1974. 

Blum og Hynek tog straks til Pascagoula, 
hvor man mødtes med ingeniøren James A. 
Harder, der allerede på foranledning af den 
amerikanske UFO-organisation APRO var i 
fuld gang med undersøgelserne af denne in¬ 


teressante sag, som meget hurtigt kom til 
offentlighedens kendskab i hele verden. 

Senere blev NBC’s TV-program desværre 
aflyst, og Ralph Blum sad tilbage med alle 
sine optegnelser og kildematerialer fra de 
mange UFO-observationer, som han på aller¬ 
nærmeste hold havde været involveret i. Em¬ 
net fascinerede ham så meget, at han mente, 
at alt det indsamlede stof måtte ud til offent¬ 
ligheden på en eller anden måde. Han be¬ 
sluttede derfor at redigere stoffet og sætte det 
på tryk, og resultatet har vi her. 

Dette er blevet til en dejlig bog. På samme 
tid er den meget spændende at læse og me¬ 
get informativ. Blum løber ikke med en halv 
vind. I modsætning til mange andre bøger 
på markedet om dette emne, har Blums bog 
f. eks. noter til alle kapitler med kildeangi¬ 
velser. Der findes et godt udvalg af kendte 
fotos. Der er navne og adresser på seriøse or¬ 
ganisationer og foredragsholdere i USA. Og 
efter en bibliografi er der et uundværligt in¬ 
dex på hele 12 sider. 

Pascagoula-tilfældet er gennemgående i 
hele bogen. Man får en mængde direkte ci¬ 
tater fra nyhedstelegrammer, båndoptagelser 
af vidneafhøringer, pressekonferencer m. v. 

Blum dykker ned i en mængde af de mere 
kendte tilfælde og præsenterer dem i en ny 
sammenhæng. Endog en interessant gennem¬ 
gang af UFO’ernes historie inden for U. S. 
Air Force findes i denne velskrevne bog. 

Som omtalt i UFO-NYT nr. 1/1974 blev 
der produceret et Dick Cavett-TV-show om¬ 
handlende de mange UFO-observationer. 
Dette TV-program har SUFOI forgæves an¬ 
modet Danmarks Radio om at hjemtage. 
Man mente, at det var for lokalt amerikansk 
præget til forevisning for danskerne. 

Som gæster havde Dick Cavett nogle af 
hovedvidnerne som f. eks. helikopterpiloten 
Lawrence J. Coyne og Charles Hickson fra 
Pascagoula samt den amerikanske astronaut 
James E. McDivitt, der forøvrigt nu har titel 
af brigadegeneral. Endvidere medvirkede 
John Wallace Spencer, forfatter til bogen 
„Limbo of the Lost“, der behandler den my¬ 
stiske forsvinden af fly og skibe i den så¬ 
kaldte Bermuda-trekant. Hvorfor dette emne 

skulle bringes på bane i denne forbindelse får 
stå hen i det uvisse. På „ekspertsiden 44 deltog 
astronomerne Carl Sagan og J. Allen Hynek, 
der kommenterede og diskuterede UFO-op- 
levelserne. 

Dette show omtales meget indgående af 
Blum, og det er blevet til et af bogens mest 
spændende kapitler, hvor man fornemmer 
den fortættede stemning før og under Tv¬ 
udsendelsen, der skønsmæssigt blev set af 2 
millioner amerikanere. 

Forfatteren beskæftiger sig også med psy¬ 
kologen David R. Saunders, der blev fyret 
fra sit job ved UFO-undersøgelsen på Colo- 
rado Universitetet. Han har nu indsamlet 
60.000 UFO-rapporter, som er blevet data¬ 
behandlet. Astronauten Gordon Cooper cite¬ 
res for denne udtalelse: „Mange mennesker 
har set flyvende tallerkener på nært hold, og 
observationerne er i så mange tilfælde blevet 
bekræftet på radar, at det er tåbeligt at af¬ 
vise dem alle som fantasteri.“ 

Det er en god bog med en fængslende og 
dog sober fremstilling af mange aspekter og 
problemstillinger inden for UFO-forsknin- 
gen. Den er absolut anbefalelsesværdig. 

Lad mig slutte med at citere forfatternes 
egen opfattelse af UFO-problematikken: 

„Efter i et år at have studeret bevismate¬ 
rialet og lyttet til mennesker, der har haft 
nær kontakt med UFO’er, er det umuligt at 
påstå, at UFO’erne ikke eksisterer. Vi forud¬ 
siger, at regeringen i 1975 vil offentliggøre 
endeligt bevis for, at vi bliver iagttaget af væ¬ 
sener fra rummet “ 

Ole Henningsen 

PS. Et sammendrag af bogen med titlen „Får 
vi besøg fra andre kloder? 44 findes i tidsskrif¬ 
tet „Det Bedste 44 ,august 1974, side 31/35. 


Humanoider fra verdensrummet? 

En gennemgang af de verdensomspæn¬ 
dende rapporter om landinger af ukon¬ 
ventionelle flyvende objekter og deres be¬ 
sætninger - Redigeret af Charles Brown. 

Denne bog er oversat til dansk og indeholder 
kapitler skrevet af kendte ufologer som: Aimé 


Michel, Jacques Vallée, Gordon Creighton, 
Coral Lorenzen, Antonio Ribera og Charles 
Bowen. 

Hvorvidt bogen også skal udgives afhæn¬ 
ger af hvor stor interessen er. Dansk Ufo 
Center beder derfor alle, der er interesseret 
i bogen, eller eventuelt vil forudbestille den, 
om at sende et brevkort til: 

Willy Wegner, Dansk Ufo Center, 
postbox 85, 7700 Thisted. 

Hvor meget bogen kommer til at koste kan 
endnu ikke siges, det afhænger af forhånds¬ 
interessen. Alle der forudbestiller vil imidler¬ 
tid kunne påregne et afslag i prisen. 

I givet fald ventes bogen udgivet i begyn¬ 
delsen af 1975. 

Anfør på brevkortet: „Ja, jeg er, uforplig¬ 
tende, interesseret i bogen 44 eller „Ja, jeg for¬ 
udbestiller . eksemplarer af bogen“ samt 

navn og adresse. 

Willy Wegner 


Medlemsmøde i Nordjylland 

SUFOI i Nordjylland afholder 
den 19. februar 1975 
medlemsmøde for alle læsere af UFO¬ 
NYT. -Det afholdes privat hos hr. Tor¬ 
ben Birkeholm. Kong Hans’ Gade 18, 
9000 Aalborg. Har De lyst til at være 
med? - så ring eller skriv til: 

John Juhler, Nørholmsvej 313, 

9000 Aalborg, tlf. (08) 19 12 91 

senest den 10. februar. - TAK! 

Vi vil være glade, hvis De vil give os 
besked - også hvis De er forhindret i 
at deltage; blot, så vi kan høre, hvad 
De synes om ideen! 

Kom og hør om SUFOI - nordjyske 
observationer - hvordan De selv kan 
være med - fremtidsperspektiver - og 
„UFO-situationen i almindelighed 44 . 

Kom og vær med - også med forslag, 
spørgsmål og ideer! 

VIDENSKAB og RUMFART: 

Ion-motorer til raket¬ 
trin under udvikling 

En ny type raketmotorer undersøges for tiden 
af NASA. Det drejer sig om et såkaldt Solar 
Electric Propulsion Stage, forkortet SEPS. 
Rakettrinnet får sin elektriske energi fra store 
solbatterier, der monteres på lange „finner“ 
eller arme på moduldelen, og den herved 
vundne energi anvendes til ionisering af kvik¬ 
sølv, der dernæst accelereres over et spæn¬ 
dingsfald og forlader rakettrinnets udstød¬ 
ningsåbning med en bestemt hastighed. Her¬ 
ved modtager raketmodulet en tilsvarende på¬ 
virkning, der sætter det i bevægelse og acce¬ 
lererer det fremad. 

Princippet er det samme som i en alminde¬ 
lig raket, blot træder de ioniserede kviksølv¬ 
atomer her i stedet for det sædvanlige raket¬ 
brændstof. Den øjeblikkelige, opnåelige effekt 
er meget ringe, sammenlignet med effekten 
fra den sædvanlige raketmotor, trykket er kun 
på ca. 0,013 kg (én enkelte motor på Shuttlen 
(Rumfærgen, omtalt i UFO-NYT nr. 4/1974) 
yder en trykkraft på 170 tons!), men til gen¬ 
gæld kan denne ion-motor arbejde uafbrudt 
i 10.000 timer eller ca. 14 måneder. Som et 
mål for motorens ydeevne anvendes den så¬ 
kaldte Nominelle, specifikke impuls, der er 
på 3000 sekunder, eller ca. 7 gange det, der 
i dag kan opnås ved hjælp af kemiske brænd¬ 
stoffer. 

Man regner med at SEPS kan blive en vig¬ 
tig komponent i et transportsystem i rummet 
mellem jordbane og andre planeter i solsyste¬ 
met. Man arbejder i øjeblikket med ideer gå¬ 
ende ud på at anvende dette ion-raketsystem 
både som et fremdrivningsmodul, der kan 
kobles på andre enheder, og derved forsyne 
disse med en solenergidrevet raket til ture i 
solsystemet, men også som del i et selvstæn¬ 
digt rumskib. F. eks. vil ionmotor-modulet 
blive udformet, så det evt. kan anvendes i 
forbindelse med Shuttlen. 

For øjeblikket arbejder man med planer 
om at lade ion-motoren vise sin duelighed 


ved en langsom tur forbi kometen Encke \ 
1979. SEPS vil ved denne lejlighed blive pla¬ 
ceret i rummet ved hjælp af en Titan/Cen- 
taur. Ligeledes har man overvejet at forsyne 
en Mariner sonde med et SEP modul til en 
sådan opgave. 

Afhængig af den opgave SEPS vil blive 
stillet overfor, kan dette modul forsynes med 
6 eller 9 arbejdsenheder og altså derfor give 
en trykkraft på enten 0.078 eller 0.117 kg. 
Modulet bygges til at rumme ni enheder, hvor 
de tre i centrum så evt. kan fjernes. 

Marshall Center, der står for projektet, er 
i øjeblikket ved at udvikle de lange letvægts¬ 
arme, der skal bære solcellerne. De bliver ca. 
27 m lange og 4 m brede, og SEPS vil være 
forsynet med to sådanne „vinger“. Totalt vil 
solcellerne kunne yde 25 kW, hvoraf hver ion¬ 
motor skal bruge ca. 3 kW, evt. mindre, af¬ 
hængig af antallet og den ønskede effekt. Re¬ 
sten af energien kan så anvendes i evt. til¬ 
koblede enheder eller moduler. 

En af fordelene ved SEPS er, at modulet 
kræver et minimum af plads, f. eks. anvendt 
i forbindelse med Shuttlen. Her optager 
SEPS kun 3 m af Shuttlens lastrumslængde 
og giver således mulighed for opsendelse af 
en relativt stor last. 

Når først SEPS er blevet bragt ud i bane 
om jorden, kan dette modul fortsætte med at 
operere mellem Shuttlens jordbane og evt. 
lavere baner ved at hente og/eller bringe 20 
eller endnu flere laster før dens ion-motorer 
er brugt op. Medens dette står på er Shuttlens 
lastrum til fuld disposition ved ture mellem 
jordoverflade og Shuttlebane, idet SEPS jo 
forbliver ude i rummet. 

SEPS uafbrudte, ringe raketkraft, dets lan¬ 
ge levetid i rummet og uafhængighed af 
brændstof supplering gør dette modul i stand 
til at yde service og transportere laster mere 
effektivt og med lavere omkostninger end det 
er muligt ved hjælp af fartøjer, der drives 
med kemisk brændstof. 

Foruden planen om at anvende SEPS ved 
et rendez-vous med kometen Encke har man 
ideer om at anvende dette modul i forbin¬ 
delse med missioner til Saturn. 

Kilde: NASA-News, 11/2-74 /Fl. A. 

Jetfly opfundet 30 år for tidligt 


Det første luftfartøj med reaktionsmotor 
fløj allerede i 1910 - men dengang in¬ 
teresserede ingen fagfolk sig for en ung 
ingeniørs „legetøj“. 

Teknikkens udvikling har gjort mange mær¬ 
kelige krumspring og omveje. Store opdagel¬ 
ser skyldtes rene tilfældigheder, og geniale 
hjerner, der med et slidt udtryk var forud for 
deres tid, opfandt ting, som forblev næsten 
upåagtede. Vi indser først nu, at de kunne 
have givet teknikken et vældigt skub fremad. 
Deres ideer var rigtige nok, de blev „kun“ 
fremført på et forkert tidspunkt. Eller en lille, 
tilsyneladende uvæsentlig hændelse hindrede 
den videre udvikling af ideen. 

Det gælder også flyvemaskinens historie. 
Et vindstød var rimeligvis skyld i, at verden 
måtte vente tredive år længere på det jet¬ 
drevne fly. Det står i vore leksika, at en tysk 
Heinkel-maskine bygget i 1939 var verdens 
første fly med jet- (reaktions-) motor, og to 
år senere fulgte briterne efter. Men det passer 
ikke. Det allerførste jetfly startede allerede i 
1910. 

Det propelløse fly 

Det år holdtes den store aeronautiske udstil¬ 
ling i Paris. Man beundrede brødrene Wrights 
ny maskine, Santos Dumons „hurtige“ De- 
moiselle og Fabres fly, der kunne starte og 
lande på vand. Kun ganske få nysgerrige 
standsede ved modellen af „det første aero¬ 
plan uden propel u med turbo-drivkraft, præ¬ 
senteret af den purunge rumænskf ødte inge¬ 
niør Henri Coanda. 

Den lille model virkede nærmest som et 
stykke legetøj, og det var måske grunden til, 



Denne model af verdens første jetfly er ud¬ 
stillet i „Henri Coanda museet {{ i Bucharest. 
Foto: Personalities of the Romanian 
Science and Culture/UFO-NYT. 


at ikke en eneste kollega interesserede sig for 
denne besynderlige tingest. Men havde man 
gjort det, var ideen straks blevet taget op 
og videreudviklet ... ja, så havde jet’en sik¬ 
kert startet en generation tidligere, „Concor- 
den“ var måske allerede nu en oldsag og Må¬ 
nen - hvem ved - besøgt engang i mellem¬ 
krigsårene . . . 

Turbojetflyet blev prøvefløjet 1908 

Coanda havde fløjet med Fabres svævefly 
siden 1905. Mens han i Frankrig studerede 
til ingeniør, fik han forbindelse med bl. a. 
Gustav Eiffel (Eiffeltårnets bygmester) og 
Paul Painlevé, der økonomisk støttede hans 
forsøg med formgivningen af flyvemaskinvin- 
ger. Det foregik oven på et lokomotiv, som 
med 90 km i timen kørte frem og tilbage 
mellem Paris og Saint Quentin. 

I 1908 formulerede Coanda de areodyna- 

miske love, som resulterede i spaltevingen og 
konstruktionen af verdens første turbojetfly: 
en turbine med ringformet diffusor og 4-cyl. 
vandkølet motor anbragt som et stort kak¬ 
kelovnsrør i snuden på et biplan med andre 
„moderne" finesser såsom optrækkelige 
landingshjul og brændstof tanke i vingerne. 

Opfinderen selv sad ved rorene, da maski¬ 
nen blev prøvefløjet på en mark ved Issy le 
Moulineaux. Da motoren nåede op på 400 
omdrejninger pr. minut, hørtes den karakte¬ 
ristiske skingre fløjten, som først skulle lyde 
igen tredive år senere. Maskinen accelere¬ 
rede meget hurtigt på den ujævne grønsvær 
og hævede sig pludselig til alles forbløffelse 
fra jorden - uden propel. 

„Alle“ var dengang kun et par journalister 
og nogle få folk fra egnen. De blev også 
vidne til, at maskinen styrtede ned fra 2-3 
meters højde. Den gik itu, og Coanda havde 
fået svære knubs; men han erklærede, at han 
ville forsøge igen. 

Konstruerede det første 2-motorers fly 

Det blev dog aldrig til noget. Maskinen var 
slået til vrag, og efter ulykken ville eller turde 
ingen stikke penge i en så fantastisk opfin¬ 
delse. Som den ene journalist skrev i sit blad: 
- Næste gang prøver opfinderen vel at flyve 
uden vinger og hale, hvilket i høj grad vil 
mindske problemerne med at få en maski¬ 
ne tungere end luften til at lette. 

Året efter (1911) byggede Coanda verdens 
første tomotorers fly. Han arbejdede nogen 
tid i Bristol og vendte 1914 retur til Fran¬ 
krig, hvor han bl. a. konstruerede et 2-mo¬ 
torers rekognosceringsfly til artilleriet. 10 år 
senere (1924) fik han patent på en „metode 
og indretning, der afleder den strømningsla¬ 
mel, som trænger ind i en anden strøm". Med 
denne såkaldte Coanda-effekt arbejdede de 
ingeniører, som siden byggede den „første" 
jetmotor. 

Coanda har altid levet i fremtiden. Nuti¬ 
dens luftbårne kolosser er efter hans me¬ 
ning kun motoriserede drager. „Man har 
uden tvivl nået noget nær det fuldkomne i 
hastigheder to-tre gange lydens", erklærer 
han, „men for at blive i luften må man hele 


tiden drive maskinen fremad. Det er både 
unødvendigt og latterligt at forbrænde 600 
kg benzin pr. kg passagerer for at transportere 
dem fra Paris til New York på tre timer". 

Byggede også en flyvende tallerken 

Da der næppe eksisterer nogen anti-tyngde- 
kraft, må problemet løses med en slags „fly¬ 
vende tallerken". Det statiske tryk på skroget 
fordeles således, at det holdes svævende uden 
relativ bevægelse mellem maskinen og det 
omgivende medium, d. v. s. luften. 

Coanda har tumlet med problemet de sid¬ 
ste tre årtier - og er nær ved at løse det. 
Hans metode giver en kraftig reduktion af 
trykket på vingernes overside med samtidig 
bibeholdelse af det atmosfæriske tryk på un¬ 
dersiden. Det er nok at presse en hurtig luft¬ 
strøm gennem en smal spalte med én forlæn¬ 
get udstødningskant. Coanda førte 1939 be¬ 
viset for, at det givne undertryk er konstant 
ved alle hastigheder. 

Modellen til hans „aerodyne", et linsefor¬ 
met cirkelrundt fly med jet-aggregater i ran¬ 
den, holder sig svævende uden relativ bevæ¬ 
gelse til luften. Maskinen var færdig allerede 
i 1932, talrige øjenvidner så den lette i et 
lille værksted ved Paris’ østbanegård - den 
steg lodret og slog et stort hul i taget . . . 

Verdenskrigen afbrød forsøgene. Men hvis 
stormagterne 1939-45 havde ofret et par hun¬ 
drede millioner kroner på en videreudvikling 
af Coandas opfindelse, for nu rimeligvis ikke 
jet-maskiner, men rigtige flyvende tallerke¬ 
ner på kryds og tværs gennem lufthavet. 

Vejle Amts Folkeblad, 29. feb. 72. 

V. ]. Brøndegaard. 


Har De bestilt Hynek-bogen? 

„UFO - dokumenteret'*, 252 sider, ill. 
Bogladepris kr. 68,50 

MEDLEMSPRIS kr. 48,50 

LÆSERBREV: 


Kommentarer om Goebbels 

Undertegnede har læst læserbrevet om Goebbels og 
UFO’er i UFO-NYT nr. 5, 1974, og vil, som det 
blev opfordret til i bladet, komme med en tilknyt¬ 
tende kommentar. I det pågældende uddrag fra 
Goebbels dagbog træder det meget klart frem, at 
Goebbels er meget betaget af Hitler, hvilket ses 
gennem de sammenligninger, der drages frem, stær¬ 
kest hvor det siges, at Hitler er „et selvlysende in¬ 
strument for en guddommelig skæbne“. Vi ser altså, 
at Goebbels anvender meget stærke sproglige effek¬ 
ter, der skal virke associationsfremmende. Den sid¬ 
ste del af uddraget, hvor det bl. a. nævnes, at en 
sky viser sig på himlen og omformes til et hagekors, 
og at et skinnende lys samtidig kommer til syne, 
må altså ses i relation til den øvrige beskrivelse. 
Efter min mening må den derfor blot betragtes 
som en del af Goebbels livlige og frie fantasi og 
absolut ikke andet. Beskrivelsen bør derfor heller 
ikke betragtes som en konkret UFO-beskrivelse, 
som det let antydes i den tilknyttende kommentar 
af Hans Schjørmann. Det ville for øvrigt også væ¬ 
re i en noget underlig sammenhæng at indflette en 
UFO-beskrivelse, selv om man kunne vente mange 
mærkelige ting fra en mand som Goebbels. 

Dette skal ikke betragtes som nogen endegyldig 
sproglig og kildekritisk analyse af nævnte tekst, 
men blot et forsøg på en mulig forklaring. Den er 
samtidig en stærk advarsel mod at udlægge lignen- 
ne korte beskrivelser som værende UFO-hændelser, 
for som med al tolkning af skriftligt materiale, skal 
de enkelte dele ses i relation til den omgivende 
tekst. 

Med hilsen fra 

Stud. polyt. 

Hans Otto Kristensen. 

Lyngby. 


STUDIEKREDSBLADET’s 
årgangsmappe 1974 

kan nu fås i genoptrykt tilstand til kr. 
15,-. Bestil desuden STUDIEKREDS¬ 
BLADET årgang 75 (6 numre) til kun 
kr. 20,-. Bladet er nødvendigt for alle, 
der vil have en grundig orientering om 
SUFOI’s studiekredse og deres arbejde. 

Bestil hos: 

Torsten Dam-]ensen } 

Søndertoften 44, 2630 Tåstrup. 
Tlf. (01) 99 53 62. 


UFO 75 

Der vil i sommeren 1975 blive 
holdt et større UFO-arrangement 
ved navn „UFO 75“ i Thisted. 
UFO-interesserede, der har lyst 
til at tilbringe en uges tid midt 
i ferien med mange interessante 
foredrag og film, bør allerede 
NU reservere ugen fra 
den 19. juli til den 27. juli 1975. 

Blandt foredragsholderne kan 
nævnes 

Peter A. Hansen: 

„Kuglelynsfænomenet og dets 
relation til UFO-sagen“. 
Flemming Ahrenkiel: 

„UFO’er i videnskabeligt lys“. 
Ole Henningsen: 

„Hvorledes forsker man i en 
UFO-sag?“ 

Karl Hansen: 

„Fup i UFO-sagen“. 

Bent Eriksen: 

„UFO’er i Fredericia-området“. 
Willy Wegner: 

„Gennemgang af UFO-littera- 
turen 1946 og til i dag“. 

Foruden disse foredrag vil der 
blive vist film (astronomi, rum¬ 
fart) hver eftermiddag. 

Bestil hurtigt stort program om 
foredrag, transportmuligheder, 
overnatning og deltagergebyr m. 
m. - Vedlæg frankeret kuvert 
(70 øre) og skriv til: 

Willy Wegner, 

Østergade 7, 7700 Thisted. 

Arrangører: 

Willy Wegner 
John Juhler 
Torsten Dam-Jensen. 

Fortæl venner og bekendte om 
- og kom også selv til: 

Stort offentligt 

UF O-fore drag* 

Fredag den 7. februar kl. 20.00 

(- men kom i god tid!) 

Lederen af SUFOIs Alarmeringscentral, X. P. Madsen, fortæller om 

spændende observationer fra Danmark 
- hvordan står UFO-sagen i dag? - 
nye toner i international videnskab 

LYSBILLED-FOREDRAG og DISKUSSION 

Sankt Annæ Gymnasium 

Sjælør Boulevard 135, Valby (over for Vestre Kirkegård, nær Sjælør S-station) 
og buslinie.) 

Entré kr. 6,00 

SKANDINAVISK UFO INFORMATION - SUFOI 


TAG ET UFO-TERMOMETER MED I LOMMEN! 

Diffraction Grating og Polaroidfilter 

- vigtigt udstyr til observationsturen 

Se artiklen side 19-20! 

Læg mærke til de meget lave priser: 

Format ramme-størrelse Pris for D.G. Pris for Polaroid 

24 x 36 5 x 5 cm kr. 4,00 pr. stk. kr. 4,00 pr. stk. 

6x6 7 x 7 cm kr. 6,00 pr. stk. kr. 6,00 pr. stk. 

Leveret i dia-ramme med Anti-Newton behandlet glas - portofrit tilsendt. 

Bestilling: Giro 9 11 77 25 - SUFOIs Ekspedition 

Allan Stenaae, Rævebakken 4, Jyllinge, 4000 Roskilde. 

(Husk at anføre D.G. og/eller Polaroid, format og antal stk. 
på giro-talonen til modtageren). 









Ny „selvlysende" 

BILMÆRKAT 

(- kan også bruges på motorcykel- og knallert- 
bagskærme!) 



Fortæl Deres med-trafikanter om UFO’ernes eksi¬ 
stens! De kan gøre det, hver gang De kører - dag og 
nat - med den elegante nye mærkat. Den måler ca. 
10 x 15 cm, er selvklæbende og har bomærke og tekst 
i grønt (samme farve som omslaget af dette nr. af 
UFO-NYT) på reflekterende lys bund. 

Pris incl. porto og forsendelse kun 

kr. 10,- pr. stk. 


Bestil NU i dag! - der bliver rift om dem - hos 

Giro 9 11 77 25 
SUFOIs Ekspedition 
Allan Stenaae, 

Rævebakken 4, Jyllinge, 4000 Roskilde. 

NB: Anfør venligst: „Bilmærkat“ på girotalonen. 






